**ГОДИШЊИ ПРОГРАМ РАДА ЦЕНТРА ЗА СОЦИЈАЛНИ РАД КРАЉЕВО ЗА 2025. ГОДИНУ**

**К Р А Љ Е В О, децембар 2024.**

**УВОД**

Центар за социјални рад Краљево

ПИБ: 100239767

Матични број: 07154127

Шифра делатности:8899

Адреса:Моше Пијаде 26а,Краљево

Одговорно лице:вршилац дужности директора,Владимир Ђоковић,телефон: 036/331-744

036/331-490

Одговорна лица за спровођење програма рада,вршилац дужности директора установе,као и руководиоци служби,али и сви запослени који су упознати са програмом рада и својим радом током 2024 године допринели изради истог,као и доношењем планова у оквиру својих служби.

Доношење годишњег програма рада Центра за социјални рад реализује се са циљем да се у складу са расположивим материјалним средствима и ресурсима планирају активности и организационе и друге мере којима ће се на адекватан начин одговорити потребама корисника, утицати на унапређење и развој нових ресурса везаних за социјалну заштиту у нашем граду, а све то на основу сагледавања потреба корисника, али и ефеката рада у претходној години .

Уједно даје иницијативе за измену значајних стратешких и законских докумената, како би се кључна опредељења, задаци и норме интегрисали у праксу Центра за социјални рад, као и да би се из анализе актуелне праксе и потреба становника града Краљева иницирале измене и унапређења, аката који регулишу ову област.

Годишњи план рада омогућава стварање претпоставки за унапређење координације рада унутар служби Центра, као и бољу координацију међу свим актерима ангажованим на развоју система социјалне заштите на локалном нивоу, будући да се једино кроз мултисистемски приступ и стварање квалитетне мреже подршке може на адекватан начин деловати на све сложеније социјалне проблеме и потребе наших суграђана.

Годишњи програм рада даје основ за унапређење постојећих социјалних услуга и права за кориснике града Краљева, а посебно за евентуални развој нових услуга пратећи проблеме и потребе грађана у заједници, а уважавајући и потребе стабилног финансирањa услуга, тј. водећи рачуна о средствима којa се могу издвојити из буџета града за те намене. Подаци из годишњег плана рада Центра за социјални рад могу бити основа за планирање у области социјалне заштите, јер је у ограниченом буџету циљ да средства прате потребе суграђана. Истовремено како и у самом граду код других пружалаца услуга има иницијатива и увођења нових активности, анализа подaтака помаже да се донесу одлуке о оправданости успостављања нових услуга у граду али и шире у самом округу и региону.

Овај документ такође дефинише и основе планирања наступа у односима Центра са јавношћу, као и начине и методе информисања заједнице, мада у великој мери ресорно Министарство својим инструкцијама додатно уређује ову област, а пракса и ставови ресорног Министрства су се уназад пар година мењали.

Годишњи програм рада, такође, поставља основне претпоставке за успешну координацију и деловање у кризним ситуацијама, пошто најосетљивија група наших суграђана, којима се наша установа бави, представља и најрањивији део када су у питању последице елементарних и других непогода, са којима се наш град већ сусретао.

Као и у свакој области постоје ризици који прате реализацију планираних активности.Можемо их поделити на унутрашње и спољшње ризике.У унутрашње ризике свакако спада неадекватна одговорност менаџмента установе и запослених у спровођењу плана.Овај ризик се може превазићи перманентним радом стручног колегијума,стручног већа запослених,као и редовним састанцима на нивоу служби ради правовремене размене информација и превенирања могућих потешкоћа,као и перманентном сарадњом са корисницима као значајним чиниоцима у систему социјалне заштите.

Спољашњи ризици у највећој мери зависе од финансирања рада установе, било од стране оснивача или надлежног министарства,а посебно у броју запослених ,јер један од фактора за реализацију програма је адекватан број запослених стручних радника који су носиоци система. Недостатак финансијских средстава за реализацију превентивних програма такође представља ризик, јер су превентивни програми основ за редукцију усложњавања социјалне проблематике која тражи појачан рад Установе. У више наврата смо наводили да квалитетна подршка осетљивим групама наших грађана зависи од умрежавања свих система како на републичком тако и на локалном нивоу. И даље у граду Краљеву није активиран рад Савета за социјалну заштиту који би ускладио међусобне планове и активности свих актера у овој области.

Један од најзначајних ризика представља врло често нефункционисање програма СОЗИС из врло различитих разлога,један од њих је слаб проток интернета,што у великој мери отежава рад. Да би нови програм рада функционисао у пуној мери потребан је стабилан интернет што није могуће увек остварити што због самог положаја Центра,што због малог протока интернета на шта стално указујемо ресорном министрству.Сам програм је захтевао интензивне обуке свих запослених и озбиљно прилагођавање новом начину рада, што је захтевало изузетно ангажовање запослених. Сви досадашњи напори свих центара за социјални рад да Министарство разреши овај проблем нису дали адекватне резултате.

Врло је тешко одредити мере за спречавање ових ризика јер сви центри за социјални рад истичу дугогодишњи проблем недостатка запослених,а када се погледа целокупан буџет републике или оснивача евидентно је да се ову област издвајају знатно мања средства у односу на неке друге области.

**ДЕЛАТНОСТ ЦЕНТРА ЗА СОЦИЈАЛНИ РАД**

Социјална заштита је организована друштвена делатност од јавног интереса, чији је циљ пружање помоћи и оснаживање за самосталан и продуктиван живот у друштву појединаца и породица као и спречавање настајања и отклањање последица социјалне искључености.

Центар одлучује о остваривању права и коришћењу услуга социјалне заштите, у складу са законом и актима јединице локалне самоуправе, учествује у пословима планирања и развоја социјалне заштите у јединици локалне самоуправе, иницира и развија превентивне и друге програме који доприносе задовољењу потреба грађана у области социјалне заштите на територији јединице локалне самоуправе за коју је основан и у спречавању и сузбијању социјалних проблема.

Центар ће примењујући стандарде и методе савременог социјалног рада настојати да испуни следеће циљеве социјалне заштите:

 Достизање, односно одржавање минималне материјалне сигурности и независност породице и појединца у задовољавању животних потреба;

 Обезбеђивање доступности услуга и остваривање права у социјалној заштити;

 Стварање једнаких могућности за самосталан живот и подстицање на социјалну укљученост;

 Очување и унапређење породичних односа као и унапређење породичне, родне и међугенерацијске солидарности;

 Предупређивање злостављања, занемаривања или експлоатације, односно отклањање њихових последица.

Циљеви социјалне заштите се остварују пружањем услуга социјалне заштите и другим активностима које предупређују, умањују или отклањају зависност појединца и породица од социјалних служби.

Центар ће, у поступку решавања захтева и остваривања појединих права грађана од општег интереса у социјалној заштити, извршавати обимне и разноврсне стручне послове.

Центар за социјални рад као установа социјалне заштите и као орган старатељства, поступа у складу са нормативима и стандардима утврђеним Правилником о организацији, нормативима и стандардима рада у центрима за социјални рад.

У вршењу јавних овлашћења, Центар ће, у складу са законом, одлучивати о:

1. остваривању права на новчану социјалну помоћ;

2. остваривању права на додатак за помоћ и негу другог лица;као и права на разлику до увећаног додатка за помоћ и негу другог лица

3. остваривању права на помоћ за оспособљавање за рад;

4. остваривању права на смештај у установу социјалне заштите;

5. остваривању права на смештај одраслог лица у другу породицу;

6. заштити деце кроз институт хранитељства;

7. заштити деце без родитељког старања кроз институт усвојења;

8. заштити интереса деце кроз старатељску заштиту;

9. одређивању и промени личног имена детета;

10. мерама превентивног надзора над вршењем родитељског права;

11. мерама корективног надзора над вршењем родитељског права.

Центар у вршењу јавних овлашћења пружа услуге социјалног рада и покреће судске поступке када је законом на то овлашћен.

Помоћ и подршка у санирању поремећених породичних односа и унапређењу квалитета породичног живота

Процена статуса и потреба малолетне деце у породици и планирању мера њихове заштите и подршке квалитетнијем родитељству и адекватнојој нези и васпитању деце

Процена интереса деце из породица са поремећеним породичним одбносима и споровима за вршење родитељског права и достављање мишљења суду.

Поред послова јавних овлашћења из надлежности Републике, Центар ће обављати послове у сладу са Одлуком о социјалној заштити из надлежности града Краљева.

Права из социјалне заштите из надлежности града :

1. Право на једнократну новчану помоћ

2. Право на ванредну новчану помоћ

3.Право на опремање корисника за смештај у установу социјалне заштите или другу породицу

4. Право на помоћ у натури

5. Набавка огрева за зиму

6.Набавка школског прибора

7. Право на наканаду трошкова сахране

8. Право на накнаду трошкова екскурзија, летовања и зимовања материјално угрожене деце

9. Право на накнаду трошкова превоза ученика средњих школа из материјално угрожених породица

9. Право на бесплатан оброк у народној кухињи

10.Побољшање услова становања социјално угрожених лица

Кад су у питању локалне услуге, Центар за социјални рад ради процену статуса и потреба корисника и доноси решење о праву на коришћење услуга, док пружање услуга ради Центар локалних услуга или неки други лиценцирани пружалац који је путем јавних набавки одредио град Краљево,осим оних услуга које су Законом одређене да се пружају у оквиру Центра.

Што се тиче услуга социјалне заштите из належности града , Центар ће

одлучивати о праву на коришћење услуга:

1. Помоћ у кући

2. Привремени смештај у Прихватилиште за незбринута лица и за жртве насиља у породици

3. Дневни боравак за особе са инвалидитетом

4. Персонална асистенција

5. Лични пратилац детета.

6.Дневни боравак за децу у сукобу са законом

7.Социјално становање у заштићеним условима

8. Услуга становања уз подршку за младе који се осамостаљују

9.Дневни центар за старија лица

10.Дневни боравак за одрасла лица са инвалидитетом

Услуге које се пружају у оквиру Центра су:

1. Услуге неодложних интервенција
2. Саветовалиште за предбрачне, брачне и породичне односе
3. Ургент породични смештај за децу,одрасле и старија лица

**ОРГАНИЗАЦИОНА СТРУКТУРА**

У складу са Правилником о унутрашњој организацији и систематизацији, рад Центра је организован на најфункционалнији начин са постојећим кадром, који је већ дужи период недовољан за адекватно обављање поверених послова али и за адекватно обезбеђивање локалних услуга и права. До сада није било извршено раздвајање послова које стручни радници раде као поверене послове од стране Републике у виду јавних овлашћења, од послова који се обављају у складу са Одлуком о социјалној заштити града Краљева, управо због недостајућих кадрова.

Центар је организован кроз рад:

• Пријемне службе са Писарницом и Архивом

• Правне службе са Канцеларијом за материјална давања,

• Службе за заштиту деце и младих,

• Службе за заштиту одрaслих и старијих,

• Службе за финансијске и рачуноводствене послове.

Поред редовних послова из делокруга рада Центра, дефинисаних законом као и Правилником о организацији, нормативима и стандардима рада у центрима за социјални рад у оквиру Служби ће бити посвећена посебна пажња следећим активностима:

**Пријемна служба:**

Основни задатак службе ће и у наредном периоду бити адекватан пријем корисника,као и захтева,одређивање приоритета реаговања,као и одређивање служби где се захтев упућује или се случај не отвара уз обавештење подносиоца захтева о таквој одлуци и евентуално упућивање у надлежне институције које могу разрешити захтев.

Активно ће се радити на:

• евидентирању пријава насиља у породици, као и донетих хитних мера и индивидуалних планова заштите и подршке жртви насиља, донетих на Групи за координацију и сарадњу, у складу са Упутством о реализацији обавезе Центара у примени Закона о спречавању насиља у породици;

• Евиденцији могућих починиоца насиља;

• Евиденцији о лицима према којима је извршено насиље у породици;

• Евиденцији лица против кога је одређена мера заштите од насиља у породици;

• Евиденцији о издржаваним лицима;

• Евиденцији лица која имају пријаву пребивалишта на адреси ЦСР;

• Примени новог евиденционог система СОЗИС које је Министарство увело у ЦСР, као и примене програма Е-писарница уз праћење свих новина и њихову адекватну примену.

Такође је ово место где се сливају сви проблеми у раду писарнице и примене програма СОЗИС тако да се са једног места комуницира са надлежнима који разрешавају проблеме у функционисању система

• Наставку примене програма социјална карта и СОЗИС који су током 2024 године увезани што је донекле олакшало рад запослених,али су очекивања знатно већа у делу самог увезивања јер по нашем мишљењу потребно даље усавршавање.

• Наставку решавања захтева корисника за једнократне новчане помоћи у оквиру ове службе уз координацију са Канцеларијом за материјална давања јер је вишегодишња пракса показала добре ефекте у делу планирања у сарадњи са корисницима, смањењу броја напада на запослене у случајевима негативног исхода захтева, као и доследном поштовању Одлуке о социјалној заштити града Краљева; такође ова служба кроз рад посебно одређеног стручног радника врши пријем захтева исти усмерава и координира одлучивање о праву на све услуге и права које су дефинисани Одлуком о социјалној заштити града Краљева;

• Редовном архивирање предмета, активирање или пасивизирање рада са корисницима, као и здруживање корисника у породични досије.

•прикупљању различитих података из служби , њихово обједињавање и давање релевалнтних података знашајних за функционисање институције,као ;

**Служба за заштиту деце и младих:**

* Разматрање годишњих извештаја старатеља и евалуација планова за децу која се налазе на алтернативном старању;
* Рад на пријавама које се односе на породично, партнерско, вршњачко насиље/кроз посебно уведену платформу Чувам те/, занемаривање деце;
* Узимање учешћа у раду Групе за координацију и сарадњу при ОЈТ;
* Обезбедиће се континуирано праћење спровођења евалуације ефеката примене Закона о спречавању насиља у породици примењујући Споразум о поступању и сарадњи установа, органа и организација на подручју града Краљева у ситуацијама насиља у породици и другим случајевима насиља према деци;
* Спровођење и праћење васпитних мера-посебних обавеза и васпитних налога у сарадњи са установама и организацијама са којима је потписан споразум о сарадњи;
* Обезбеђивање додатне подршке деци из осетљивих друштвених група;
* Пуна примена платформе Чувам те
* Сарадња на реализацији програма подршке раном развоју деце који је у нашем граду захваљујући програму УНИЦЕФ-а примењује у нашем граду (обезбеђен и опремљен простор и кадрови, потписани споразуми о сарадњи,редовно се међусобно размењују информације и координисано ради у случајевима где постоји потреба)
* Служба ће сачинити план посета корисника који се налазе у установама социјалне заштите и у хранитељским породицама, водећи рачуна о прописаним стандардима, али и о рационалном коришћењу средстава и расположивог времена стручних радника;
* Разматрање и ревизија планова сталности за децу на смештају како би се интензивирао рад на обезбеђивању услова за што хитнији повратак деце у примарну породицу или проналазили трајнији облици заштите за децу.
* Квалитетнији и правовремени планови за еманципацију и осамостаљивање младе особе како би се млади који излазе из система социјалне зештите што адекватније интегрисали у заједницу.
* Праћење и ревизија старатељска заштите деце под старатељством
* Подршка породицама са поремећеним породичним односима и процена интереса деце у ситуацијама развода као и посредовање у остваривању личних контаката и заштита права детета
* Превенција и спречавање радне и друге експлоатације деце и младих и спречавање различитих појава трговине људима (просјачење,рани и уговорени бракови,радна и експолатација деце и младих,различити видови сексуланог узнемиравања и експлотацаије деце и младих)
* Процена потреба и организација подршке и непосредни рад са децом и младима са проблемима у понашању и њиховим породицама

**Служба за заштиту одраслих и старијих лица:**

* Редовном поступку поновних прегледа планова заштите лица под старатељством, усвајању старатељских извештаја и заштити имовине лица под старатељством;
* Служба ће сачинити план посета корисника који се налазе на смештају у установама социјалне заштите, како би се постојећа средства и расположиво време стручних радника рационално искористили, а да се при томе не угрозе стандарди и права ових корисника;
* Посебан акценат биће усмерен на заштиту остарелих лица од насиља у породици, јер се из године у годину повећава број жртава насиља у породици из ове групације;
* Рад на пријавама које се односе на породично и партнерско насиље над одраслим и старим лицима (посебно особама женског пола, јер су и даље најбројнија групација која трпи насиље у породици);
* Узимање учешћа у раду Групе за координацију и сарадњу при ОЈТ;
* Обезбедиће се континуирано праћење, спровођења евалуације ефеката примене Закона о спречавању насиља у породици;
* Имајући у виду чињеницу да је учешће броја старијих лица све веће у укупној популацији становништва у нашем граду, Центар ће покретати иницијативе надлежним органима за развој нових услуга које доприносе њиховом што дужем останку у породичном окружењу,као и унапређењу и проширењу постојећих услуга.
* Перманентно указивање надлежном Министарству о потреби повећања капацитета за смештај лица са менталним сметњама у специјализованим установама због постојања дугачких листа чекања за смештај истих;
* Обезбедиће се подршка новим хранитељским породицама за смештај старих као и интензивирати сарадња са прихватилиштем у којима имамо резервисана места.
* Праћење планова за подршку старим лицима у ризику који су на евиденцији установе и организација услуга у складу са ресурсима
* Процена статуса и потреба новоевидентираним старим лицима до којих се долази било по личним захтевима или кроз сарадњу са другим установама и појединцима

**Правна служба са Канцеларијом за материјална давања:**

• Усклађивање интерних аката са евентуалним изменама закона и других прописа;

• Иницирање израде недостајућих Правилника о начину успостављања и пружања нових услуга и партиципацији корисника и сродника у цени услуга социјалне заштите, који би допринели унапређењу квалитета услуга и укупног система на локалном нивоу;

• Унапређење процедура и доношење аката који омогућавају заштиту података и безбедно коришћење података садржаних у бази програма који се води у ЦСР;

* Примена свих законских регулатива и израда правних аката кјојима се штите интереси свих корисничких група (решења,тужбе,кривичне пријаве,поднесци, и сл)

• У поступку регулисања Новчане социјалне помоћи, приликом теренских обилазака, појачати улогу стручних радника у делу сагледавања статуса мал. деце, остарелих, оболелих и инвалидних лица, ради правовременог реаговања других Служби и адекватније заштите најосетљивијих група корисника;

* Помоћ и информисање корисника о начину остваривања права

• редовна годишња ревизија права на НСП;

* Потпуна примена социјалне карте у поступцима остваривања права на НСП, као и свих других права и услуга о којима одлучује ЦСР;
* Правовремено усклађивање права из домена социјалне заштите са пристиглим нотификацијама преко социјалне карте
* Правовремено реаговање на обавештења о дуговањима корисника у различитим правима и сарадња са републичким правобранилаштвом.

**Служба за финансијске и рачуноводствене послове:**

• Доношење акта о финансијском управљању и контроли;

Центар пружа подршку корисницима у складу са потребама које су променљиве и непредвидиве и често је потребно хитно реаговање које захтева одређена средства. Тешкоће проистичу из тога што ИСИБ по начину на који је конципиран није у стању да прати актуелну праксу и потребе корисника, што отежава рад стручних радника и квалитет заштите корисника и захтева осим доброг планирања и брзо реаговање ради отварања позиција у ситуацијама када се јаве непредвиђене потребе. Уведен је у претходном периоду и програм Искра који се односи на централизацију обрачуна зарада у јавном сектору, који је претрпео измене и запослени су прошли додатну обуку ради адекватне примене тј. рад у овом програму.

Финансијским планом је планирано одржавање и унапређивање квалитета опреме, као и одржавање и стално унапређивање услова рада,тако да ће служба перманентно пратити остварење истог.

**КАДРОВСКА СТРУКТУРА**

Број запослених у Центру за социјални рад је утврђен решењем Министарства за рад, запошљавање, борачка и социјална питања, односно решењем надлежног органа града Краљева.

Tабела систематизованих радних места, стручна спрема запослених на радним местима, број запослених на радним местима и њихово финансирање

|  |  |  |  |  |  |
| --- | --- | --- | --- | --- | --- |
| Р.бр | Назив радног места | Кадровска сатруктура (стручна спрема запослених) | Број извршилаца  | Предвиђено систематизацијом | Извор финансирања |
| 1 | Директор | ВСС-дипломирани правник | 1 | 1 | Буџет РС |
| 2 | Стручни радник за управно правне послове –руководилац службе | ВСС-дипломирани правник | 1 | 1 | Буџет РС |
| 3 | Водитељ случаја – руководилац службе | 1 ВСС-дипломирани педагог и 1 ВСС-дипломирани психолог | 2 | 2 | Буџет РС |
| 4 | Стручни радник на пословима социјалног рада | Виша СС – социјални радник | 1 | 1 | Буџет РС |
| 5 | Супервизор | 2 ВСС-дипломирани психолог , 1 ВСС дипломирани социјални радник и 1 ВСС дипломирани педагог | 4 | 4 | Буџет РС |
| 6 | Водитељ случаја | 12 ВСС Дипломирани социјални радник, 2 Виша СС – Социјални радник, 2 ВСС-Дипломирани психолог и 2 ВСС-Дипломирани специјални педагог  | 18 | 19 | Буџет РС |
| 7 | Стручни радник за управно правне послове | ВСС- Дупломирани правник | 3 | 3 | Буџет РС |
| 8 | Стручни радник на пословима планирања, развоја и извештавања | - | 0 | 1 | Буџет РС |
| 9 | Дипломирани економиста за финансијско рачуноводствене послове | ВСС Дипломирани економиста | 1 | 1 | Буџет РС |
| 10 | Референт за финансијско рачуноводствене послове  | ССС-средња школа | 2 | 2 | Буџет РС |
| 11 | Благајник | ССС-средња школа | 1 | 1 | Буџет РС |
| 12 | Технички секретар | ССС-средња школа | 1 | 1 | Буџет РС |
| 13 | Портир | ССС-средња школа | 1 | 1 | Буџет РС |
| 14 | Возач Б категорије | ССС-средња школа | 1 | 1 | Буџет РС |
| 15 | Помоћник директора | ВСС-дипломирани психолог | 0 | 1 | Буџет града Краљева |
| 16 | Стручни радник на услугама у заједници | ВСС –Дипломирани дефектолог | 1 | 1 | Буџет града Краљева |
| 17 | Правник-секретар | ВСС- Дупломирани правник | 1 | 1 | Буџет града Краљева |
| 18 | Стручни радник на пословима социјалног рада | 1 Виша СС – Социјални радник и 4 ВСС- Дипломирани социјални радник | 5 | 5 | Буџет града Краљева |
| 19 | Стручни радник за управно правне послове | 1 Виша СС – правник и 1 ВСС – Дипломирани правник | 2 | 4 | Буџет града Краљева |
| 20 | Технички секретар | ССС-средња школа | 1 | 1 | Буџет града Краљева |
| 21 | Домар, мајстор за одржавање  | ССС-средња школа | 1 | 1 | Буџет града Краљева |
| 22 | Возач возила Б категорије | ССС-средња школа | 1 | 1 | Буџет града Краљева |
|  | укупно | - | 49 | 54 |  |

На основу Правилника о организацији и систематизацији послова у Центру за социјални рад Краљево бр 826/2018 од 08.03.2018.год, Правилника о изменама и допунама правилника о организацији и систематизацији послова у Центру за социјални рад Краљево бр 1705/2020 од 19.10.2020.год и Правилника о изменама и допунама правилника о организацији и систематизацији послова у Центру за социјални рад Краљево бр 1164/2022 од 06.06.2022.год у Центру за социлани рад Краљево је утврђено 54 радних места, од којих се 39 радних места финансира из буџета Министарства, а 15 из буџета града Краљева.

Табела бр. 1. Укупан број запослених према статусу на дан 25.11. 2024. године и извору финансирања:

|  |
| --- |
| Укупан број запослених радника према статусу запослених и извору финансирања: |
| Статус запосленог | Финансира | Укупно радника |
| Република | ЛС |
| Радни однос заснован на неодређено време  | 40 | 9 | 49 |
| Радни однос заснован на одређено време | 5 | 0 | 5 |
| У К У П Н О: | 45 | 9 | 54 |

У зависности од расположивих ресурса Центар ће и даље наставити са праксом ангажовања стручних радника кроз програм стручне праксе, а тренутно је ангажовано једно стручно лице - дипл. психолог. Током 2024. године право на пензију стекло је 6 запослених,од чега 4 стручна радника и сви су то своје право искористили. У 2025 години нема запослених који стичу право на пензију. Писана одлука о забрани запошљавања ,а затим измењена одлука уз рестрикцију у виду могућности да радно ангажујете без сагласности 70% у односу на број радника који су отишли у пензију, доводи до континуираног пада броја запослених који и иначе никада није у потпуности био попуњен чак ни по нормативима које је Министрство прописало још 1995.године.

Табела бр. 2. Структура укупног броја запослених стручних радника закључно са новембром 2024. према стручном профилу и врсти финансирања:

|  |  |
| --- | --- |
| Стручни профил радника | Извор финансирања |
| Број запослених | Република | Град |
| Социјални радник | 20 | 16 | 4 |
| Психолог | 7 | 7 | 0 |
| Педагог | 5 | 5 | 0 |
| Специјални педагог | 2 | 2 | 0 |
| Социолог | 0 | 0 | 0 |
| Дипломирани правник | 8 | 6 | 2 |
| Правник | 1 | 0 | 1 |
| У К У П Н О: | 43 | 36 | 7 |

У овом тренутку није попуњено једно радно место Стручни радник на пословима планирања, развоја и извештавања, који се финансира из буџета Министарства, као и два радна места стручни радник за управно правне послове и један стручни радник који се финансирају из буџета града К**раљева.**

**ОРГАНИЗАЦИЈА РАДА**

Рад у Центру за социјални рад биће организован кроз наведене службе,а установом ће руководити вршилац дужности директора уз помоћ и сарадњу са Колегијуом установе који чине руководиоци служби и секретар установе.

Оснивач установе,град Краљево је именовао Управни и Надзорни одбор као органе који су обавезни у функционисању установе и доприносе раду.

Организовање рада у Служби по принципу поштовања организационих структура предвиђених законима и правилником.

Рад стручних радника ће почивати на методи вођења случаја уз обезбеђивање тимског приступа рада у службама (социјални радник, психолог, педагог, правник)за поверене послове у складу са Законом, тачније формирање стручних тимова у обављању послова:

Старатељства

Хранитељства

Усвојења

Располагања имовином малолетних лица и лица под старатељством

Управљања имовином малолетних лица и лица под старатељством

Одређивање и промена имена малолетних лица

Као и у другим пословима у складу са проценом сложености проблема-заштита деце и одраслих жртава насиља у породици, делимично и потпуно лишење родитељског права родитеља, вршење родитељског права и сл.

Укључивање спољних сарданика у процес реализације усмерене процене потреба детета и младе особе – ангажовање дечјег психијатра из Дечијег диспанзера Здравственог центра у Краљево,као и психијатра када су у питању усмерена процена одраслих и старих лица.

**Улоге и одговорности**:

Руководилац службе задужује водитеље случаја предметима и формира стручни тим по потреби

У расподели предмета води рачуна о искуству и капацетима водитеља случаја поштујући принципе благовремености и ефикасности у обављању стручних процедура

Води евиденцију о распореду поступања водитеља случаја о хитном и неодложном поступању о раду на предметима који по приоритету имају степен хитности 1 или 2

Сарађује са установама , организацијама и појединцима на локалмном нивоу у циљу унапређења квалитета подршке корисницима

Пружа подршку водитељима случаја и тимовима у раду на сложеним предметима

Учествује у раду колегијума руководилаца и колегијума службе

Учествује у раду Интерног тима за заштиту од насиља у породици

Има увид у рад водитеља случаја и стручног тима на сложеним предметима

Супервизијска подршка у служби

Супервизизори обављају послове супервизије вођења случаја

Супервизори у писаној форми према предложеним обрасцима писаним путем извештавају о напредовању у домену стручних компетенцијама и недостајућим тематским обукама за сваког појединачног супервизанта

Учествују у раду Колегијума Службе

Водитељи случаја организују рад на предметима којима су задужени и по потреби уз сагласност супервизора траже проширење стручног тима

Процена статуса и потреба

Организују рад на предмету у складу са садржином захтева и координирају процес подршке кориснику.

Пружају саветодавну подршку кроз индивидуалне разговоре са корисницима и заједничке разговоре са члановима њихових породица у циљу процене најцелисходнијег облика заштите.

По позиву надлежних судова присуствују рочиштима у циљу подршке мал.лицима чија заштита права и интереса или заштита је предмет поступка (Виши, Основни, Прекршајни суд)

Обилазе кориснике на терену

Предлаже интервентне мере материјалне подршке за кориснике и њиховњ породице .

Предлаже кориснике и њихове породице за расподелу хуманитарне помоћи и донација

Прибављају информације о статус корисника од других институција и организација.

Посредује у организовању здравствене заштите по потреби

Спроводе хитне мера заштите корисника када је то потребно (привремени смештај, измештање из породице, обезбеђивање сигурне средине) у координацији са члановима тима, супервизорима и руководиоцем службе.

У ситуацијама одсуства једног други водитељ случаја замењује одсутног у Служби.

Обезбеђује правну подршку кориснику повезивањем са запосленима у правној служби установе преко Руководиоца служби.

Превентивни програми и едукација

Реализује превентивне активности у складу са расположивим ресурсима и околностима

Стручњаци из службе учествују на тематским трибинама и скуповима које организују установе и организације, а који имају за циљ унапређење положаја корисника као и радионицама и тренинзима

Сарадња са институцијама и невладиним организацијама ради обезбеђивања мултисекторског приступа као што је здравствени сектор,образовне институције,полиција и правосуђе,ка и са другим у зависности од потребе корисника.

Мониторинг и евалуација рада

Евалуација случајева: Поновни прегледи рада на случајевимау циљу евалуације реализованих планова услуга (на месец, два , три или шест месеци )како би се проценило напредовање корисника по статусима и процениле потребе у сарадњи са корисницима, њиховим родитељима, члановима породице, старатељима, хранитељима) за будуће пружање услуга.

**Служба за заштиту деце и омладине** ће се бавити:

1. Заштите деце без родитељског старања кроз примену института старатељства

2. Заштите права детета кроз примену института хранитељства

3. Заштите права детета кроз примену института усвојења

4. Остваривању права детета на смештај у установу социјалне заштите (специјализовану или за децу без родитељског старања по потреби)

5. Ургентни смештај деце у стању потребе у хранитељску породицу или Прихватилиште у другом граду(према расположивим капацитетима)

6. Одређивање и промену личног имена детета

7. Спровођењем мера превентивног надзора над вршењем родитељског права

8. Спровођењем мера корективног надзора над вршењем родитељског права (процена стања и потреба детета, налаз и мишљење стручног тима , израда тимског закључка о изрицању мере КН, повезивање са институцијама и организацијама владиним и невладиним на локалном нивоу, упућивање на локалне услуге које се пружају у граду Краљеву и координација између система.

9. Спровођењем поступака посредовања – мирења у породичним односима по захтеву суда

10. Достављањем налаза и стручног мишљења, на захтев суда, у парницама у којима се одлучује о заштити права детета.

11. Достављањем налаза и стручног мишљења, на захтев суда о вршењу, родитељског права и измени одлуке о вршењу родитељског права , као и регулисање личних контаката деце са родитељем са којим не живе

12. Достављањем налаза и стручног мишљења, на захтев суда, у парницама у којима се одлучује о лишењу родитељског права

13. Достављањем налаза и стручног мишљења, на захтев суда, у парницама у којима се одлучује о регулисању личних контаката детета са сродницима

14. Појављивањем на суду у циљу заступања стручног мишљења водитеља случаја образложеног у налазу и мишљењу

15. Извештавањем суда о емоционалној зрелости мал.лица за сведочење у поступцима за вршење и лишење родитељског права на суду након спроведене стручне процене

16. Достављањем на захтев суда налаза и мишљења о сврсисходности мере заштите од насиља у породици

17. Пружањем помоћи у прибављању потребних доказа суду пред којим се води поступак у спору за заштиту од насиља у породици и достављање мишљења

18. Спровођењем неодложне интервенције издвајања деце из породице без одлуке суда уколико су деца жртве насиља и у животном ризику

19. Спровођењем поступака процене опште подобности старатеља

20. Спровођењем поступака процене опште подобности усвојитеља

21. Спровођењем поступака процене опште подобности хранитеља

22. Вршењем ревизије стања и потреба деце под старатељством

23. Вршењем ревизије стања и потреба деце на хранитељству(на шест месеци )

24. Праћењем статуса и пружањем подршке деци без родитељског старања кроз саветодавни рад и обиласке и сарадњу са надлежним Центром за породични смештај и усвојење

25. Вршењем пописа имовине лица под старатељством и бригом о заштити имовине мал. деце под старатељством

26. Сарадњом са јавним тужиоцем, односно судијом за малолетнике у избору и примени, тачније испуњењу васпитних налога;

27. Подношењем извештаја о испуњењу васпитног налога јавном тужиоцу, односно судији за малолетнике;

28. Присуством, по одобрењу суда, радњама у припремном поступку против малолетног учиниоца кривичног дела (саслушање малолетног учиниоца кривичног дела, саслушање других лица), давање предлога и постављањем питања лицима која се саслушавају;

29. Доставањем мишљења суду пред којим се води кривични поступак против малолетника у погледу чињеница које се односе на узраст малолетника, чињеница потребних за оцену његове зрелости, испитивање средину у којој и прилике под којима малолетник живи и других околности које се тичу његову личности и понашања;

30. Присуствовањем седницама већа за малолетнике и главним претресима у кривичним поступцима против малолетног учиниоца кривичног дела;

31. Обавештавањем суда надлежног за извршење заводске васпитне мере и органа унутрашњих послова када извршење мере не може да започне или да се настави због одбијања или бекства малолетника;

32.Старањем о извршењу судских васпитних мера и посебних обавеза;

33. Праћењем , едуковањем, усмеравањем и обавештавањем Вишег суда и Вишег јавног тужилаштва о извршењу васпитне мере појачаног надзора од стране родитеља, усвојитеља или старатеља и давање подршке у извршењу мере;

34. Реализацијом васпитне мере појачаног надзора од стране органа старатељства и брига о школовању малолетника, његовом запослењу, одвајању из средине која на њега штетно утиче, потребном лечењу и сређивању прилика у којима живи;

35. Старањем о извршењу васпитних мера појачаног надзора (у сардањи са адекватним Саветовалиштима и Дневним боравцима за децу у ЛЗ)

36. Достављањем суду и јавном тужиоцу за малолетнике извештаја о току извршења васпитних мера

37. Припремањем деце жртава насиља за сведочење на суду и присуствовањем суђењима(насиље у породици, сексуално искоришћавање мал.лица и сл.) радно ангажованих психолога (или других стр.радника)

38. Препознавањем ризика од трговине људима и спровођењем мера заштите деце и младих који су у ризику од било ког облика експлоатације

39. Пружањем подршке деци и младима жртвама трговине људима у процесу опоравка и ресоцијализације

40. Срадњом са Центром за заштиту жртава трговине људима из Београда и Полицијом

41. Вођењем евиденције о деци жртвама малолетничког брака и Дечијег рада извештава ЗСЗ РС

42. Заштитом деце жртава Дечијег рада

43. Спровођењем превентивне активности сузбијања прошње малолетника у сарадњи са Полицијском управом

44. Вршењем опсервације стања и потреба детета и у складу са мишљењем ИРК упућивањем деце на коришћење локалне услуге Лични пратилац детета

45. Вршењем ревизије Плана услуга ЛУ Лични пратилац детета

46. Упућивањем деце са проблемима у адаптацији у складу са потребом на коришћење услуге Дневни боравак за децу у сукобу са законом, школом, родитељима или заједницом у ПУ СОС Дечије село

47. Редовном сарадњом са ПУ СОС дечијим село,праћењем индивидуалног напредовања сваког упућеног детета или младе особе, заједничким састанцима и заједничким планирањем услуге

48. Извештавањем Локалне самоуправе која финансира услугу о присутности упућених мал.лица на услугу на месечном нивоу

49. Организовањем и спроводођењем Конференција случаја када је то у интересу и у функцији добробити детета (високо конфликтни разводи, насиље над дететом, насиље над женама и осталим члановима породице)

50. Организовањем мултисекторских састанака у циљу унапређења статуса мал.деце и жртава насиља

51. Сарадњом са локалном самоуправом и организацијама у локалној заједници које се баве заштитом деце

52. Сарадњом и посредовањем код ПУ, образовних и здравствених институција , инспекцијом рада, комуналном полицијом у процедурама заштите интереса деце и младих

53. Редовним учешћем у раду групе за Координацију и сардању при ОЈТ у циљу заштите жртава насиља у породици и партнерским односима

54. Извештавањем Групе о спроведеним мерама заштите жртава насиља по Плану услуга и присуствовање састанцима у ОЈТ два пута месечно

55. Вођењем евиденције о стамбено и материјално угроженим породицама са мал.децом и пружањем подршке кроз давања једнократних и интервентних новчаних помоћи угроженим породицама у којима живе деца и млади

56. Спровођењем мера неодложних и хитних интервенција у циљу заштите деце у оквиру у редовних процедура и у току дежурстава изван редовног радног времена

57. Упућивањем корисника на услуге у Саветовалишта за предбрачне брачне и породичне односе у циљу спровођења превентивних и интервентних третмана

58. Организовањем састанака службе за Заштиту деце и младих

59. Вођењем евиденције о похађању, тачније спроведеним и недостајућим едукацијама стручних радника ангажованих у Служби за заштиту деце у циљу унапређења њихових васпитних компетенција

60. Поступањем по захтеву родитеља/старатеља за располагањем имовине мал. детета

61. Поступањем по захтеву Јавног бележника у поступцима за давање сагласности Органа старатељства на негативно дату наследничку изјаву

62. Достављањем стручног налаза и мишљења у прекршајном поступку који се води према мал. лицу

63. Вршењем процене подобности колизијског старатеља по захтеву суда и давање мишљења и закључка стручног тима у наведеном поступку

64. Услуге процене, планирања и праћења у поступцима превенције и сузбијања вршњачког насиља и координација на мултисекторском нивоу

65. Поступањем по захтеву суда за давање мишљења о телесној и душевној зрелости за склапање малолетничког брака

66. Поступањем по захтеву суда за давање мишљења у поступцима стицања потпуне пословне спосбности мал. лица пре навршене 18. године живота.

Приоритетни циљеви Службе за заштиту деце и омладине у 2025 години:

**Јачање и подршка породицама у кризи које су у ризику од издвајања деце, са циљем да деца остану у породици а да се обезбеди потребна подршка њиховом развоју**.

▪ Планиране активности које ће бити спроведене у 2025. години су:

- Реализација превентивних програма намењених породицама у кризи у сарадњи са цивилним сектором и кроз рад Саветовалишта за предбрачне, брачне и породичне односе;

- Сензибилизација шире јавности за потребе и проблеме ових породица и праћење и подршка породицама у остваривању свих субвенција и услуга које обезбеђује република или локална самоуправа;

- Наставак сарадње и подршка СОС дечијем селу у програмима које јачају породицу и обезбеђују услуге деци и превенирају издвајање деце;

 ▪ Очекивани исход:

Смањење ризика од издвајања деце кроз оснаживање породица и конкретне услуге подршке развоју деце.

▪ Индикатори:

- Број породица које су препознате, мотивисане и користе услуге породичног сарадника и друге услуге подршке породици коју обезбеђује СОС дечије село

- Број реализованих ТВ емисија или трибина са тематиком унапређења квалитета живота породице са посебним освртом на потребе деце

- Број деце привремено издвојене из породица и број деце која су се вратила у примарне породице

Други приоритни циљ је сигурно интензивирање активности и реуспостављање ургентног породичног смештаја за децу.

Ово је активност коју већ радимо јер се као посебан проблем у раду наметнула тешкоћа да у посебно неодложним интервенцијама али и редовном раду, немамо ресурс ургентне хранитељске породице за неодложно привремено издвајање деце.

У ситуацијама када је безбедност деце угрожена из разних разлога, потребно је њихово неодложно издвајање иза кога следи детаљна процена статуса и планирање трајније заштите. Уназад неколико година ми смо имали ургент хранитељске породице које су обезбеђивале прихват, негу и топлину издвојеној деци. Почетком 2022. године смо нажалост остали без овог ресурса и током рада осетили тај дефицит .Сви покушаји да се током наредних година обезбеди ургент хранитељска породица за децу и младе нису уродили плодом, тако да су у највећој мери коришћене услуге Прихватилишта за децу и младе у Крагујевцу па чак и у Београду што је знатно отежавало рад посебно у ноћним сатима током неодложних интервенција

Планиране активности:

1. Интезивна сарадња са Центром за породични смештај и усвојење као и СОС дечијим селом како би се из постојећих хранитељских породица можда регрутовала ургент хранитељска породица.

2. Непосредни рад са МЗ како би нам помогли у евентуалном регрутовању ургентних хранитељских породица

3. Конкурси код потенцијалних донатора за реализацију програма регрутације, обуке и избора ургент хранитељских породица

4. Популаризација и сензибилизација јавности за бављење ургент хранитељством кроз реализацју тематских ТВ емисија, штампања флајера и сл.

5.У оквиру програма који се под покровитељством УНИЦЕФ-а реализује са Центром за породични смештај и усвојење за популаризацију хранитељства посебан сегмент ће бити посвећен и значају ургентног хранитељства и регрутацији ургент хранитељских породица.

Очекивани исход:

1. јавност сензибилисана и адекватно информисана о сврси и значају ургент хранитељства, о условима и предностима бављења ургент хранитељством

2. Одржани састанци са ЦПСУ и СОС дечијим селом

3. Идентификоване потенцијалне хранитељске породице и реализован поступак обраде

4. Регрутована бар једна ургент хранитељска породица у којој је могуће реализовати ургент смештај

Индикатори:

1. Број реализованих емисија у сврху јавног информисања и залагања за развој услуге

2. Број реализованих консултативних састанака

3. Број идентификованих и обрађених породица

4. Број реализованих смештаја у ургент хранитељским породицама

У Центру за социјални рад Краљево током 2025. године заштита права и интереса одраслих и старијих лица одвијаће се кроз рад **Службе за заштиту одраслих и старих лица** и то:

• заштитa лица са сметњама у развоју, инвалидних лица (телесни, интелектуални, ментални, сензорни и друге врсте инвалидитета),

• заштитa материјално угрожених лица,

• заштити лица без породичног старања (самачка и старачка домаћинства),

• заштити лица са породичним проблемима(конфликти у породици, партнерски конфликти, жртве насиља),

• заштита лица са поремећајима у понашању (злоупотреба алкохола и опојних дрога, вршење прекршајних и кривичних дела),

• заштита лица са проблемима и потребама који нису ближе спецификовани. У току рада обезбеђиваће се остваривање најбољег интереса корисника, поштујући приватност и поверљивост информација.

Стручни радници Службе за одрасла и стара лица у 2025. години радиће на пословима:

• домског смештаја одраслих и старих, као институционалног облика збрињавања лица којима је овај вид заштите неопходан. Корисници се смештају у Геронтолошке центре и специјализоване установе широм Србије,

• реализације и праћења квалитета збрињавања корисника у хранитељским породицама,

• ургентног и неодложног збрињавања корисника, у ситуацијама када немају сроднике или сродници нису у могућности или не желе да воде бригу о лицу које је потребно збринути,

• посебан акценат биће усмерен на заштиту остарелих лица од насиља у породици, јер се из године у годину повећава број жртава насиља у породици из ове групације;

• рад на пријавама које се односе на породично и партнерско насиље над одраслим и старим лицима (прикупља потребне податке , планира почетну процену , успоставља контак са жртвом , прави план безбедности за жртву, узима изјаву од жртве насиља, издаје писано упозорење насилницима, обавештава ОЈТ и суд о прекршеним мерама, успоставља контакт са професионалцима из других система, реализује почетну процену, сачињава план услуга и мера за жртву насиља уколико је то потребно. Уколико се утврди потреба да се покрене тужба по службеној дужности за заштиту од насиља укључује правника у вези сачињавања тужбе. Ако се процени да је жртва способна и има материјалну могућност да самостално користи ресурсе, институција усмерава жртву на коришћење истих. Стручни радници тима раде на заштити жртве уколико интервенише Мобилни тим Центра, у току дежурства и смештају жртву у сигурно окружење.

• рад на откривању и спречавању насиља одвијаће се у сарадњи са институцијама, а у складу са Законом о спречавању насиља у породици, који прописује сарадњу кључних институција кроз рад Групе за координацију (представник/ца Основног јавног тужилаштва, Полицијске управе, Центра за социјални рад и по потреби осталих чланова).

• обезбедиће се континуирано праћење, спровођења евалуације ефеката примене Закона о спречавању насиља у породици;

• имајући у виду чињеницу да је учешће броја старијих лица све веће у укупној популацији становништва у нашем граду, Центар ће покретати иницијативе надлежним органима за развој нових услуга које доприносе њиховом што дужем останку у породичном окружењу;

• реализовања посета свим специјализованим установа у којима су смештена лица под старатељством, као и корисници смештени у Геронтолошким центрима, по распреду и на начин који је већ дефинисан. Притом ће се израђивати и планови заштите корисника за наредни период у сарадњи са установама.

• постављања привремених или сталних старатеља корисницима који су делимично или потпуно неспособни да се старају о својој личности, имовини и интересима,

• реализације посета корисницима под старатељском заштитом о којима брину чланови породице, као и преиспитивање извештаја старатеља,

• прибављаће се потребни докази по захтеву Суда , давати налази и мишљења, по захтевима ресорног министарства као и других министарстава, Заштитника грађана, установа социјалне заштите, здравствених установа и др,

• посебан акценат биће усмерен на заштиту лица из ризичних група-остарела лица којима је потребна и здравствена нега, особе склоне злоупотреби алкохола, бескућници, лица после издржане казне затвора,

• пружање помоћи породицама и појединцима по захтевима, кроз непосредни и телефонски контакт са њима и њиховим сродницима и посредовања код других институција у циљу остваривања права, подизања квалитета живота и оснаживања самих корисника да активније учествују у решавању сопствених животних проблема,

• перманентно указивање надлежном Министарству о потреби повећања капацитета за смештај лица са менталним сметњама у специјализованим установама због постојања дугачких листа чекања за смештај истих;

• планирање и развој унапређење и побољшање информисања грађана о правима и услугама социјалне заштите, било да се финансирају из ресорног Министарства или локалне самоуправе

• достављаће податке установама и службама о појединим категоријама корисника, о броју и врсти њихових проблема и потреба, а по захтеву а на основу Закону о доступности података од значаја за јавност,

• радиће по захтевима за остваривање права на услугу помоћ у кући, пратиће реализовање права и услуга из Одлуке о правима и услугама у социјалној заштити града Краљева, током 2025. године анализираће се стање базе података.

• месне заједнице на подручју града, биле су и остаће важан партнер и сарадник Центра на пољу пружања постојећих услуга, иницирање нових услуга у складу са потребама и интересима корисника са територије коју покрива та месна заједница

• **Служба за одрасла и стара лица** ће у 2025. години, поред послова који су јој поверени од стране Републике, реализовати послове из домена Одлуке о правима и услугама у социјалној заштити Града Краљева ( једнократне новчане помоћи које ће се признати појединцу или породици који се изненада или тренутно нађу у стању социјалне потребе. Право се признаје у натури, новчаном износу и исплати за добровољно радно ангажовање. Анализом података о остваривању овог права у 2024. години, за 2025. годину планира се у највећем броју додела једнократних новчаних помоћи за потребе лекова и лечења, за набавку намирница и средстава за хигијену, за опрему корисника за смештај у установу социјалне заштите као и за друге потребе које нису спецификоване а припадају области социјалне заштите, набавку огрева

• стручни радници током петодневне радне недеље ће најмање два пута недељно обилазити кориснике на терену

Број корисника:

• очекује се благо смањење или уједначавање броја корисника у делу остваривања права на материјална давања у оквиру Службе за одрасала и стара лица у 2025. години, имајући у виду увођење регистра Социјална карта који смањује злоупотребу од стране подносиоца захтева и омогућава правичну расподелу помоћи.

На евиденцији Центра за социјални рад у последњих неколико година број остарелих лица је у порасту. Ово је и очекивано ако се зна да се и наша земља сврстава у ред старих земаља у односу на старосну доб својих становника. Није само пораст броја корисника тај који поставља посебне захтеве у раду са овом групацијом корисника. Специфичност територије која је веома разуђена и велики број руралних средина које су знатно удаљене од града, па су им самим тим и ресурси недовољно доступни, изискују специфичан рад баш на територији града Краљева. Наиме, вишегодишње исељавање из тих средина је довело до тога да у њима имамо велики број старачких, најчешће самачких домаћинстава, да нема ни млађих сродника или суседа који могу да буду непосредна подршка, па се долази до тога да они функционишу у свом окружењу доводећи себе у стања и здравствене запуштености, личне занемарености па и друге врсте егзистенцијалних ризика. При томе, они који су ментално очувани, а одбијају збрињавање, остајући у често врло неповољним условима, чак и када су теже хронично оболели. Ово посебно долази до изражаја сваке године зими у време већих снежних падавина и у ситуацијама елементарних непогода. Чињеница, да су услед материјалне кризе, принуђености да раде више послова, одрасла деца често спречена да обезбеде бригу својим остарелим родитељима, доводи до тога да број остарелих лица на смештају у установи социјалне заштите расте. Овоме свакако треба додати и измене у вредносним ставовима и недовољну осетљивост за потребе старих, али и благе, или недовољно примењиване законске санкције у случају занемаривања старе и немоћне особе. Сиромаштво није мимоишло ову циљну групу и они су корисници Новчане социјалне помоћи у великом броју, углавном као појединци. Остарели корисници се све више јављају као корисници једнократних давања различите намене, али пре свега за набавку лекова или као помоћ у измиривању дажбина. Разлог за ово учестало јављање, осим све неповољније материјалне ситуације је и то што остарели корисници одбијају да уђу у поступак остваривања права на сталну новчану помоћ, јер је за то неопходно да претходно туже своју децу за издржавање или ставе хипотеку на имовину. Право на туђу негу и помоћ остарели суграђани остварују на основу здравственог статуса у случају теже хроничне болести. Напомињемо да су критеријуми за остваривање права на туђу негу и додатка за увећану туђу негу изузетно строги и да по процени стручних радника који прате ову групу корисника, знатно већи број корисника има потребу за овом врстом помоћи, али остваривање тог права искључиво зависи од оцене лекарске комисије. Свим остарелим лицима се обезбеђују адекватни видови подршке у реализацији права која им припадају. Такође, Центар за социјални рад, ради на промовисању и унапређењу породичног смештаја за старе и за разлику од других средина имамо развијен хранитељски смештај за старе,као и ургент смештај у хранитељској породици за остарела лица.

Један од приоритета је стална потреба везана за подршку остарелим лицима којима ће се у 2025. години бавити Центар за социјални рад, је даља промоција и повећање броја корисника услуге Сервис за помоћ у кући ,нарочито на сеоском подручју,као и унапређење услуге.

Услугу обезбеђује Центар локалних услуга града Краљева.

▪ Приоритетни циљ је унапређење квалитета живота остарелих и лица са инвалидитетом у оквиру свог дома.

▪ Планиране активности које ће бити спроведене у 2025. години су:

- Процена потреба и доношење решења о коришћењу права на услугу Сервиса за помоћ у кући новим корисицима;

- Рад на информисању корисника и промоцији услуге, посебно у руралним срединама;

- обезбеђивање стручне подршке непосредним пружаоцима услуга из сегмената где је потребно унапредити знања о потребама корисника кроз сарадњу са ЦЛУ;

- Праћење тока и квалитета пружене услуге старим корисницима у сарадњи са Центром локалних услуга.

▪ Очекивани исход:

-Очуван стандард и повећан број корисника услуге којима је унапређен квалитет живота у примарној средини и самим тим смањено издвајање старих особа из примарног окружења.

▪ Индикатори:

- Број корисника који су остварили право на услугу;

- Повећан број корисника услуге Сервиса за помоћ у кући;

- Број заједничких планова;

- број реализованих програма додатне подршке;

- број новоангажованих геронтодомаћица.

Перманентна реализација активности намењених остарелим корисницима у руралним срединама

Имајући у виду специфичност територије која је веома разуђена и велики број руралних средина које су знатно удаљене од града, па су им самим тим и ресурси недовољно доступни, Центар за социјални рад перманентно организује активности које изискују специфичан рад на сеоском подручју. Вишегодишње исељавање из тих средина је довело до тога да у њима имамо велики број старачких, најчешће самачких домаћинстава, да нема лица који могу да буду непосредна подршка, па се долази до тога да они функционишу у свом окружењу доводећи себе у стање и здравствене запуштености, личне занемарености па и друге врсте егзистенцијалних ризика. Центар је током претходних година реализовао пројекте којима је заправо покушао да крене у сусрет потребама суграђана у овим срединама кроз пилотирање услуга које су препознате као битне за ову популацију а то је унапређење услуге хранитељства за старе, пре свега, као и развоја услуге помоћ у кући у руралном подручју. Успешност ових почетних активности у највећој мерије зависила је од сарадње са председницима МЗ. Морамо напоменути да смо са некима имали изврсну сарадњу и да смо извршили значајно већи обухват лица на тим територијама и да смо успели да један број корисника уведемо у систем и омогућили им да остваре права и користе услуге које ће им омогућити да што дуже остану у свом окружењу. Тамо где је то било потребно, Центар је реаговао и пакетима хране.По завршетку пројектних активности на основу препознатих проблема после опсежног истраживања потреба старих на селу редовно сарађујемо и реализујемо обиласке али углавном само у срединама где постоји ангажовање представника МЗ који указују на проблеме и потребе старих а ризик постоји због у срединама где тога нема,јер онда касно сазнајемо за проблем и то у ситуацијама често животне угрожености старих.

Приоритетни циљ је свакако и унапређење квалитета живота остарелих лица у руралном подручју кроз повећану доступност права и услуга из домена социјалне и породично-правне заштите, посебно развој хранитељства за старије

 ▪ Планиране активности које ће бити спроведене у 2025. години су:

- Наставак планираних активности у сарадњи са председницима МЗ;

- Обезбеђивање пакета хране и хигијене за најугроженије;

- Даљи рад на информисању корисника и промоцији активности развијања породичног смештаја за старе;

-Дистрибуција Водича за ургент хранитељство који је рађен као део пројектне активности који је подржао СИПРУ (тим владе Србије за смањење сиромаштва)

-Дистрибуција водича о правоима у социјалној заштити града Краљева који је рађен и штампам са „Човекољубљем“

 ▪ Очекивани исход: Повећана доступност права и услуга из социјалне и породично-правне заштите и повећан број корисника којима је унапређен квалитет живота у примарној средини и самим тим смањено издвајање старих особа из примарног окружења, у рурарлим срединама регрутоване и нове породице које ће се бавити ургент хранитељством за старе.

▪ Индикатори:

- Број укључених села са руралног подручја;

- Број укључених лица у активност;

- Повећан број корисника услуге Сервиса за помоћ у кући у сеоском подручју;

- Број лица која су остварила нека права и услуге из социјалне и породично-правне заштите, посебно право на породични смештај;

- Број нових хранитељских породица у руралним срединама посебно број ургент хранитељских породица;

- Број подељених пакета хране;

- Број теренских обилазака;

- Број дистрибуираних Водича за ургент хранитељство и Водича за права из области социјалне заштите

**Приоритетни циљ за све узрасне категорије** биће усклађена подршка жртвама породичног и партнерског насиља, унапређење међуинституционалне сарадње на локалном нивоу, пуна примена свих законских измена које воде ефикаснијем санкционисању насилника и квалитетној заштити и подршци жртвама насиља, као и синхронзован и ефикаснији рад на превенцији насиља.

Планиране активности у 2025. години

- Редовни састанци Групе за координацију и активирање и периодични рад ранијег мултисекторског тима;

- Организација трибина и округлих столова како за шире становништво тако и интерних са циљем да се унутар самих институција и организација које раде на овој проблематици сви запослени додатно сензибилишу и унапреде свој рад и упознају са изменама у закону које унапређују ефикасност заштите од насиља у породици;

- Континуирана едукација свих запослених у Центру за социјални рад у овој области, унапређење рада интерног тима и интерних процедура;

- Додатна обука стручних радника кроз акредитоване програме са циљем заштите деце жртава насиља.

 ▪ Индикатори:

- Број састанака мултисекторског тима и број обрађених случајева насиља;

- Број реализованих трибина;

- Број састанака стручног већа посвећених овој тематици са циљем унапређења процедура;

- Број додатно едукованих стручних радника;

- Број састанака Групе за координацију и мултисекторског тима;

- Број донетих планова заштите.

**Служба за Правне послове са канцеларијом за материјална давања** функционише као организациона јединица Центра, у складу са Правилником о организацији, нормативима и стандардима рада центара за социјални рад.

У Канцеларији за материјална давања, у 2025. години социјални радници обављаће послове пријема захтева за признавање и обнову права на новчану социјалну помоћ, радиће на изради налаза и мишљења по новим захтевима за новчану социјалну помоћ, налаза и мишљења по обновљеним захтевима за НСП, као и налаза и мишљења везано за разне промене (престанак права, промена носиоца права, броја чланова и др.),као и поступку годишње ревизије права. Социјални радници биће ангажовани у изради предлога корисника за помоћ у виду пакета хране и хигијене, новчану помоћ породицама за куповину школског прибора, набавку огрева, спискова за лица која су корисници по захтеву других институција и издавања уверења и друге документације у циљу помоћи корисницима. У поступку регулисања новчане социјалне помоћи, приликом теренских обилазака, акценат ће се ставити на појачану улога стручних радника у делу сагледавања статуса малолетне деце, остарелих, оболелих и инвалидних лица, а ради правовременог реаговања других Служби и адекватније заштите најосетљивијих група корисника.

У 2025. години од управно – правних послова у оквиру Правне службе наставиће се са израдом решења (старaтељство, породичан и домски смештај, новчана социјална помоћ, додатак и увећан додатак за помоћ и негу другог лица,као и разлика до увећаног додатка за туђу негу и помоћ, једнократне новчане помоћи и др.) закључака, записника, као и израда тужби (ради издржавања, заштите од насиља у породици, лишења родитељског права и др.), кривичних пријава, предлога за покретање ванпарничних поступака и поступака за извршење као и учешће правника у раду стручног тима, процени, планирању и реализаији услуга и мера социјалне и старатељске заштите у сарадњи са другим стручним радницима. У наредној календарској години наставиће се са издавањем разних врста потврда, уверења и овлашћења и другим пословима где је неопходна консултативна подршка правника. Планира се активно учешће свих правника у правним секцијама које су образоване у оквиру Удружења правника социјалне заштите ,,Аргумент“.

У 2025. години наставиће се са усклађивањем интерних аката са евентуалним изменама закона и других прописа, радиће се на изради недостајућих Правилника и унапређењу процедура и доношењу аката који омогућавају заштиту података о личности и безбедно коришћење података садржаних у бази програма који се води у Центру за социјални рад. И даље ће се радити на благовременом и потпуном пружању информација од јавног значаја по поднетим захтевима тражиоца у складу са Законом о слободном приступу информацијама од јавног значаја.

У оквиру службе наставиће се са вођењем следећих евиденција:

Евиденција о усвојеној деци Члан 327, став 2. Породичног закона („Сл.гласник РС“ број 18/2005, 72/2011 – други закон и 6/2015)

Евиденција о штићеницима Члан 340, став 2. Породичног закона („Сл.гласник РС“ број 18/2005, 72/2011 – други закон и 6/2015)

Евиденција о заснованом хранитељству Члан 51. Правилник о хранитељству („Сл.гласник РС“ број 66/2022)

Евиденција о хранитељима Члан 51. Правилник о хранитељству („Сл.гласник РС“ број 66/2022)

Евиденција о храњеницима Члан 51. Правилник о хранитељству („Сл.гласник РС“ број 66/2022)

И у наредној години наставиће се са потпуном применом регистра ,,социјалне карте“ у раду запослених у служби. Регистар ,,социјалне карте“ представља извор података који су неопходни за вођење поступака за остваривање различита права и услуга из области социјалне заштите и значајно доприноси ефикаснијем и бржем остваривању права, праведнијој расподели новчане социјалне помоћи, али и значајном унапређењу квалитета рада установе.

Радно време установе је од 07 до 15 часова уз обезбеђену 24 сатну доступност запослених кроз дежурство запослених у оквиру неодложних интервенција.

Посебна пажња ће се посветити подизању нивоа квалитета комуникације (сарадничке и са корисницима), као и раду са тзв.тешким клијентима.Ово је посебно потребно јер се ради на осетљивој породично-правној проблематици где је сарадња са странкама доста отежана услед емоционалних инвестиција у ове вресте поступака па је потребно да стручни радници унапређују знања како би себе чували од синдрома изгарања али и чували и добре личне границе и објективност у раду. Сам процес рада се редовно прати како од самих супервизора,руководилаца служби тако и директора који има непосредан контакт са корисницима али и увид у већину захтева и све притужбе корисника .Кад год се јави потреба ради се на изради интерних упутстава за поједине процесе рада, а у циљу ефикасније организације рада где се процени да је то неопходно, а посебно у поступању у неодложним интервенцијама. У складу са инструкцијом ресорног министрства донета је процедура о поступању по захтевима за изузеће стручних радника ,као и преимедби на рад које корисници могу упутити писаним или електронским путем .

На заштити интереса посебно осетљивих група корисника, наша установа реагује на основу обраћања самих корисника, на основу писаних захтева или информација грађана, других институција са којима сарађујемо. Једна од тешкоћа у раду је чињеница да често до податка о потреби да се ангажујемо на заштити интереса неког корисника, дођемо прилично касно,у ситуацији када се лице налази у стању животне угрожености. Ово у великој мери ограничава могућност да сврсисходно делујемо, захтева знатне материјалне трошкове, ангажовање већег броја људи, са прилично скромним ефектима.

У циљу превенције оваквих појава, а пре свега како би спречили да се лица у стању социјалне потребе нађу у ситуацијама високог ризика, који је посебно изражен у зимском периоду и ове године смо наставили, али и интензивирали сарадњу са МЗ .

Оваква пракса је довела до тога да се један број председника МЗ обраћају Центру у име угрожених грађана, ради сагледавања њихових потреба и адекватног и увремењеног реаговања у складу са њима. При томе истичемо да сарадња са свим месним заједницама није уједначена. Очекивали смо да ће новоформирани Савет за социјалну заштиту допринети унапређењу сарадње са свим актерима и подићи квалитет социјалне заштите у нашем граду, али за сада није било већих помака,јер Савет до сада није уопште почео са радом иако за тим постоји изражена потреба.

И даље имамо појачане захтеве здравствене службе за збрињавањем корисника који су оболели а који нису за болничко лечење а живе сами, што изазива тешкоће и здравственим службама и нашој установи јер је због попуњености капацитета установа збрињавање отежано а ни организација подршке таквим корисницима није лако изводљива, утолико пре што сама лица нису сагласна са смештајем а то често наилази на неразумевање околине која сматра да се ради о неефикасном раду наше службе. Ово указује на потребу да се ради на бољој информисаности не само шире јавности него и мреже сарадника о надлежностима установе и система социјалне заштите, законским решењима у поступању. Истовремено било је јасно да је ово ситуација за коју не постоји развијена пракса (мисли се на пребукираност капацитета установа за смештај) па и нема конкретних инструкција недлежних Министрстава за поступање, а у пракси се решења налазе од случаја до случаја што је изузетно захтевно и стресно за запослене.

У оквиру установе донет је

**План информисања локалне заједнице за 2025.годину**

▪Центар ће, у складу са законским обавезама и Правилником о организацији, нормативима и стандардима рада, информисати грађане локалне заједнице о пословима и програмима које реализују и о чему одлучују у вршењу јавног овлашћења;

▪Правима из социјалне и породично-правне заштите које корисници могу да остваре преко ЦСР-а, као и о начинима како да их остваре;

▪Новоидентификованим потребама корисника и капацитетима ЦСР-а да одговори на те потребе;

▪Годишњем извештају о раду за 2024. годину и годишњем плану рада за 2025. годину;

▪Активностима ЦСР-а у ванредним ситуацијама (поплаве, земљотреси, клизишта, миграције, ратови, пандемије);

▪Превентивним програмима и пројективним активностима;

▪Посебна пажња ће се усмерити на то да информације о правима и услугама, као и начинима остваривања истих допре до најрањивијих група корисника.

Циљне групе које ћемо информисати:

- Редовно достављање извештаја о раду Центра и посебних података на захтев Локалне самоуправе и надлежног Министарства;

- Организације/институције других система у локалној заједници са којима сарађујемо;

- Локална самоуправа, као оснивач Центра;

- Локалне политичке странке, као најчешћи доносиоци одлука;

- Локални привредни субјекти;

- Организације цивилног друштва;

- Локални и национални медији.

Начин и теме комуникације ће обухватати:

▪разговоре и трибине са грађанима, представницима месних заједница, организацијама цивилног друштва, неформалним групама.

▪организација обележавања значајних датума као што су Међународни дан старих током октобра месеца, као и Дана особа са инвалидитетом, Дана породице, Дана борбе против трговине људима, и сл.

▪саопштења за јавност (континуирано везано за делатност и рад Центра у целини), а кроз 4 конференције за медије и ванредно информисање о свим пројектним активностима,уз претхофно прибављене сагласности надлежних министарстава.

▪гостовање на локалним медијима по позиву. Тим за информисање локалне заједнице чине директор, руководиоци служби и супервизори.

У складу са ранијим налогом надлежног Министарства установљена је обавеза достављања плана медијског представљања Центра за социјални рад надлежном Министарству, што тражи активнију сарадњу са локалним медијима у смислу планирања како наших тако и њихових активности.

Ранија инструкција која је обавезала директоре Центара за социјални рад да обавесте медије да је потребно да се за иступање у медијима претходно затражи сагласност Министарства је од стране Министрства за бригу о породици и демографију поновљена што ограничава могућност спонтаног информисања о раду установе, али и реаговања на актуелне социјалне проблеме. Истовремено, Министарство је обавезало директоре Центара за социјални рад да обавесте медије да је потребно да се за иступање у медијима претходно затражи сагласност Министарства. Ово нас доводи у позицију да не можемо да реагујемо на натписе или информације објављене у медијима везаним за социјалну проблематику, што није интерес грађана ни Центра као институције. Закон о заштити подтака о личности нас такође спречава да реагујемо на изјаве корисника чак и када оне нису истините, осим да дамо уопштена тумачења,што тражи појачану одговорност медија у информисању и адекватнију сарадњу.

Такође је донет **План поступња у ванредним ситуацијама за 2025.годину**

Закон о ванредним ситуацијама ова стања дефинише као: стање када су ризици и претње или последице катастрофа, ванредних догађаја и других опасности по становништво, животну средину и материјална добра, таквог обима и интензитета да њихов настанак или последице није могуће спречити или отклонити редовним деловањем надлежних органа и служби, због чега је за њихово ублажавање и отклањање неопходно употребити посебне мере, снаге и средства уз појачан режим рада.

То су пре свега земљотрес, поплава, бујица, јаке кише, атмосферска пражњења, град, суша, одроњавање или клизање земљишта, снежни наноси и лавина, екстремне температуре ваздуха, нагомилавање леда на водотоку, епидемија заразних болести, епидемија сточних заразних болести и појава штеточина и друге природне појаве већих размера, које могу да угрозе здравље и живот људи или проузрокује штету већег обима, као и тероризам, рат и ратна разарања.

Иако зимски период не представља ванредну ситуацију,због климатских промена имали смо прилике да у више наврата реагујемо слично поступању у ванредним ситуацијама, као и у ситуацијама пожара. Током зиме смо извршили ванредна хитна збрињавања старих лица у установе, привремена збрињавања деце у ургент смештај, додатно снабдевање намирницама и храном што ћемо и убудуће чинити. У циљу превенције, осим редовних, вршимо ванредне обиласке старих и немоћних лица која немају породицу, шаљемо позиве свим месним заједницама да укажу на старе и немоћне који се могу наћи у стању посебне потребе, и то ћемо и у наредној години чинити.

Град Краљево је формирао Штаб за ванредне ситуације. Кризним штабом руководи градоначелник, а поред осталих чланова у њихов састав улази и директор Центра за социјални рад. Директор ЦСР је особа задужена за координацију тима за ванредне ситуације у ЦСР, у који улазе сви руководиоци служби. Координатор једном дневно (по потреби чешће) информише тим у складу са информацијама са којима располаже Штаб, а чланови тима на основу сазнања са којим располажу везано за стања у којима се налазе лица на евиденцији као и нови корисници, информишу преко координатора Штаб о стању на терену. Особа задужена за мониторинг и извештавање је лице које мења директора у његовој одсутности.

1. Фаза брзе процене се односи на првих 72 сата кризне ситуације. Обухвата процену стања и утврђивање приоритета и потреба корисника (актуелних и нових), у складу са планом кризног штаба локалне самоуправе. За потребе одласка на терен, у овој фази потребна су средства у износу од 350.000,00 дин. Због овакве ситуације потребно је повећати број радника на пријему и израдити план ротације стручних радника због евентуалне велике преоптерећености.

2. Фаза пружања услуга приоритетним групама корисника и задовољавање њихових елементарних потреба у складу са делатношћу центра у локалној заједници. У овом тренутку најважније је умрежавање са Црвеним крстом, и осталим значајним службама, као и установама социјалне заштите у региону, обезбедити збрињавање угрожених, пострадалих, избеглих и евакуисаних лица, односно хитан смештај, здравствену заштиту, снабдевање храном и пијаћом водом, спајање раздвојених породица, психолошку подршку и стварање других услова за живот. За ове намене потребно је издвојити 1.500.000,00 динара.

3. Фаза након иницијалног одговора је период када је потребно направити детаљну процену стања у сарадњи са осталим сарадничким организацијама, како би се формирао средњорочни план одговора на кризну ситуацију, у складу са најбољим интересима корисника. За ове процене задужен је директор установе као и тим за ванредне ситуације.

**ПЛАН СТРУЧНОГ УСАВРШАВАЊА ЗАПОСЛЕНИХ**

У циљу обезбеђивања услова за стицање и обнављање лиценце запослених стручних радника Центар за социјални рад има обавезу доношења годишњег плана обуке и усавршавања запослених.

Обавеза стручног усавршавања дефинисана је Законом о социјалној заштити, и одвија се према плану стручног усавршавања.

У циљу обезбеђивања потребних бодова за поступак лиценцирања, али и стицања нових и унапређења раније стечених знања, како би се квалитетније реализовала заштита осетљивих група корисника и обезбедило остваривање права из области социјалне заштите или координирале успешно активности на заштити корисника у 2025. години, наставиће се са обукама кроз акредитоване програме. Планирано је редовно присуство (непосредно или онлајн) семинарима и стручним скуповима ради даље континуиране едукације стручних, али и других радника, што је у складу са обавезним лиценцирањем стручних радника, али и захтевима посла, пошто се проблематика са сталним друштвеним променама, усложњава. Планирана су финансијска средства у износу од 750.000,00 динара и то 250.000,00 из буџета републике,док ће се из буџета града обезбедити средства у износу од 500.000,00 динара.

И током 2024. године сви стручни радници су континуирано присуствовали стручним скуповима и едукацијама ради додатне едукације и прикупљања бодова за лиценцирање, као и радници на финансијско-рачуноводственим пословима јер се и у овој области стално уводе новине.

За већину радника Центра, према личним афинитетима и доступности акредитованих програма, организоване су групне обуке,што представља значајну уштеду у трошковима превоза, боравка и дневница, а унапређује квалитет рада са корисницима.

Како је у овом периоду обезбеђен значајни број акредитованих онлајн едукација то је значајан број стручних радника према личном афинитету али и предлогу супервизора похађао различите обуке.

Сви стручни радници су испунили услове за обнављање лиценце, а што се тиче стално запослених само два стручна радника још увек нису стекла лиценцу за рад. Ово говори о томе да је адекватно планирано стручно усавршавање радника и да се води рачуна о равномерном упућивању на обуке и стручне скупове.

Даљи процес едукација у циљу прикупљања бодова за ново лиценцирање зависиће од тога, шта буде понуђено у оквиру области у којој је едукација, због сложености посла, најпотребнија, али и од расположивих средстава и личног ангажовања стручних радника. На основу прикупљених интересовања стручних радника и извештаја и предлога супервизора о областима у којима је потребно унапредити рад стручних радника, упућују се захтеви Комори социјалне заштите са предлогом тема за обезбеђивање едукација. Уложиће се напори да се обезбеде обуке које се тичу заштите интереса деце у ситуацијама високо конфликтних развода, израде функционалних налаза и мишљења. Када су у питању старији суграђани и даље остаје потреба за унапређењем знања у области старатељске заштите и располагања имовином штићеника.

Препоручене теме за едукацију и унапређење вештина стручних радника:

1. Деца са поремећајима у понашању-подршка ресоцијализацији

2. Процена подобности потенцијалних усвојитеља

3. Конференција случаја

4. Располагање и управљање имовином мал.лица,као и лица под старатељством

5. Семинар АЖЦ намењен стручњацима који штите жртве насиља у породици и партнерским односима

6. Правни аспекти поступања и организовања подршке деци и младима у стању социјалне потребе

Планирано је да Центар задржи активну улогу у организацији стручних скупова регионалног типа у циљу унапређења и размене стручних знања и искустава, јер за то имамо ресурсе, како техничке тако и кадровске.

Будући да су едукативни програми и озбиљније стручне обуке које унапређују знања стручних радника веома скупе, и током наредне године ћемо у оквиру наше установе наставити едукацију из треће године системске породичне терапије за читав регион у партнерству са Асоцијацијом системских терапеута која има европски сертификат за реализацију програма обуке за системску породичну психотерапију. Планирано је неколико едукација без провере знања које ће бити пријављене Комори социјалне заштите.

Током 2025. године наставиће се са праксом интерне едукације запослених на Стручном већу што је од изузетног значаја за квалитетан рад стручних радника.

**ПЛАНИРАНЕ ПРОГРАМСКЕ И ПРОЈЕКТНЕ АКТИВНОСТИ**

За потребе интервентног смештаја у 2025. години планиране су следеће програмске активности:

1.Ургент породични смештај за одрасла и стара лица

2.Ургент смештај у Прихватилишту Књегиња Љубица у Крагујевцу за децу и младе,као и жртве насиља у породици

Ургент породични смештај за одрасла и стара лица је намењен ургентном збрињавању лица која се тренутно нађу у ситуацији непосредне животне угрожености или ризику да у непосредној будућности могу да се нађу у стању животног ризика.

Центар ће вршити процену стања и потреба корисника,доносити одлуке о збрињавању,реализовати смештај и реализовати праћење стања корисника,плаћање трошкова ургентног збињавања у складу са закљученим уговором а слугу ће пружати 2 изабране ургент хранитељске породице које су прошле адекватну обуку.

Ови смештаји су краткотрајни и показали су се као изузетно ефикасан вид подршке, али и расте број остарелих или одраслих лица без икакве документације за које није могуће реализовати други вид збрињавања док се не обезбеди документација. Управо овај процес прибављања документације, пролонгира останак лица на ургент смештају, а како су капацитети врло оскудни то отежава рад. У Краљеву је то још специфичније пошто имамо избеглих и интерно расељених лица, која су још увек без документације, и прибављање документације је прилично сложено, а лица због природе потреба морају бити заштићена неким обликом смештаја док се трајније не реши њихово збрињавање. Са друге стране имамо све већи број старачких, самачких домаћинстава без сродника, или са сродницима који занемарују бригу о старима, који одлажу смештај у институцију и остају у свом дому све док то не постане за њих угрожавајуће и тада морамо да интервенишемо кроз ургентно збрињавање.

За обезбеђивање ургент породичног смештаја у 2025. години планирана су средства у износу од 900.000,00 динара,а утрошена новчана средства у 2024.години износе 369.778,28 динара.

Ургент смештај у Прихватилишту Књегиња Љубица у Крагујевцу за децу и младе као и жртве насиља у породици Центар ће вршити процену стања и потреба корисника,доносити одлуке о збрињавању,реализовати смештај и реализовати праћење стања корисника,плаћање трошкова ургентног збињавања у складу са закљученим уговором са изабраним пружаоцем.

Ефекти које очекујемо су обезбеђен привремени смештај за наведене кориснике,задовољење њихових основних животних потреба кроз пружање временски ограничене услуге интервенције у кризним ситуацијам.

За обезбеђивање ове програмске активности у 2025. години планирана су средства у износу од 1.000.000,00 динара,а утрошена новчана средства у 2024.години износе 600.885,45 динара.

**Саветовалиште за предбрачне, брачне и породичне односе** пружа услуге саветодавног и терапијског рада са појединцима и комплетним породицама, и зависно од средстава реализује и бројне превентивне програме, трибине, едукативне ТВ емисије и сл.

Циљ Саветовалишта је пружање саветодавнотерапијских , социоедукативних и правних услуга појединцима и породицама у циљу санирања личних и породичних проблема или унапређења личног и породичног функционисања.

Ефекат коме стремимо је очување породице као целине,очување и унапређење менталног здравља,побољшање квалитета живота породице и појединца.

 Број корисника саветодавно терапијских услуга у 2024. години је 83 породице са укупно 132 корисника, од тога се непосредно радило са 16- торо деце, док је 13 породица користило услуге правника. Када је у питању дистрибуција по полу, још увек су заступљеније жене као корисници ове услуге. Услугу је користило 90 одраслих женских особа и 26 одрасле мушке особе. Број корисника, којима су услуге Саветовалишта потребне је све већи, пошто и Суд изриче мере упућивања у Саветовалиште, а и у ситуацијама корективног надзора вршења родитељског права, породице се упућују у Саветовалиште, а рађено је и са починиоцима насиља. Ако би се радила анализа бројчаних показатеља видљивоје да је број лица која су користила услуге приближан подацима из 2023 године, али број реализованих сеанси значајно већи у односу на претходну годину што може указивати на то да су се за услугу обраћале мотивисаније породице и појединци са сложенијом проблематиком које су захтевале дужи рад.Није било отказивања сеанси нити већег колебања у мотивацији што је случај код корективних мера или упућивања по упуту суда. За обезбеђивање услуге Саветовалишта у 2025. години планирана су средства у износу од 2.500.000,00 динара,а утрошена новчана средства у 2024.години износе 1.529.399,59 динара.

Град Краљево је ће путем јавних набавки обезбедити у 2025.години трошкове за Прихватилиште за одрасла и стара лица ,Свети Јоаким и Ана у Крагујевцу и Дом за стара лица Бели Камен ургент места за збрињавање корисника који имају за тим потребу,али средства неће ићи преко Центра за социјални рад, већ ће они директно вршити плаћања. Центар ће вршити процену стања и потреба корисника,доносити одлуке о збрињавању,реализовати смештај и реализовати праћење стања корисника

**ПЛАНИРАНЕ ИНВЕСТИЦИОНЕ АКТИВНОСТИ**



**ФИНАНСИЈСКИ ПЛАН**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| УКУПНИ ПРИХОДИ И ПРИМАЊА ЗА 2025.ГОДИНУ |
| Конто | Опис | Буџет Републике | Буџет Града | Донације | Сопствени приходи | НЗС | Укупно |
| 791100 | Приходи из буџета | 104,812,000.00 |   |   |   |   | 104,812,000.00 |
| 733100 | Текући трансфери од других нивоа власти |   |  |   |   |   | 116,999,000.00 |
| 733200 | Капитални трансфери од других нивоа власти |   | 3,001,000.00 |   |   |   | 3,001,000.00 |
| 744000 | Добровољни трансфери од физичких и правних лица |   |   | 1,000.00 |   |   | 1,000.00 |
| 745100 | Мешовити и неодређени приходи |   |   |   | 1,000.00 |   | 1,000.00 |
| 781100 | Трансфери између буџетских корисника на истом нивоу |   |   |   |   | 620,000.00 | 620,000.00 |
|   | УКУПНО: | 104,812,000.00 |  | 1,000.00 | 1,000.00 | 620,000.00 | 225,434,000.00 |
|  |  |  |  |  |  |  |  |
| УКУПНИ РАСХОДИ И ИЗДАЦИ ЗА 2025.ГОДИНУ |
| Конто | Опис | Буџет Републике | Буџет Града | Донације | Сопствени приходи | НЗС | Укупно |
| 411 | Плате,додаци и накнаде запослених | 50,577,000.00 | 23,200,000.00 |   |   |   | 73,777,000.00 |
| 4111 | Плате,додаци и накнаде запослених | 50,577,000.00 | 23,200,000.00 |   |   |   | 73,777,000.00 |
| 412 | Социјални доприноси на терет послодавца | 7,662,000.00 | 3,514,000.00 |   |   |   | 11,176,000.00 |
| 4121 | Допринос за пензијско и инвалидско осигурање | 5,057,000.00 | 2,320,000.00 |   |   |   | 7,377,000.00 |
| 4122 | Допринос за здравствено осигурање | 2,605,000.00 | 1,194,000.00 |   |   |   | 3,799,000.00 |
| 413 | Накнаде у натури  | 90,000.00 | 80,000.00 |   |   |   | 170,000.00 |
| 4131 | Накнаде у натури  | 90,000.00 | 80,000.00 |   |   |   | 170,000.00 |
| 414 | Социјална давања запосленима | 1,000.00 | 291,000.00 |   |   |   | 292,000.00 |
| 4141 | Исплата накнаде за време одсуствовања с посла на терет фондова | 1,000.00 | 0.00 |   |   |   | 1,000.00 |
| 4143 | Отпремнине и помоћи | 0.00 | 1,000.00 |   |   |   | 1,000.00 |
| 4144 | Помоћ у медицинском лечењу запосленог или чланова уже породице и друге помоћи запосленом | 0.00 | 290,000.00 |   |   |   | 290,000.00 |
| 415 | Накнаде трошкова за запослене | 980,000.00 | 500,000.00 |   |   |   | 1,480,000.00 |
| 4151 | Накнаде трошкова за запослене | 980,000.00 | 500,000.00 |   |   |   | 1,480,000.00 |
| 416 | Награде запосленима и остали посебни расходи | 1,000.00 | 720,000.00 |   |   |   | 721,000.00 |
| 4161 | Награде запосленима и остали посебни расходи | 1,000.00 | 720,000.00 |   |   |   | 721,000.00 |
| 421 | Стални трошкови | 1,138,000.00 | 7,990,000.00 |   |   |   | 9,128,000.00 |
| 4211 | Трошкови платног промета и банкарских услуга | 150,000.00 | 420,000.00 |   |   |   | 570,000.00 |
| 4212 | Енергетске услуге | 160,000.00 | 2,600,000.00 |   |   |   | 2,760,000.00 |
| 4213 | Комуналне услуге | 20,000.00 | 3,800,000.00 |   |   |   | 3,820,000.00 |
| 4214 | Услуге комуникација | 700,000.00 | 700,000.00 |   |   |   | 1,400,000.00 |
| 4215 | Трошкови осигурања | 100,000.00 | 420,000.00 |   |   |   | 520,000.00 |
| 4219 | Остали трошкови | 8,000.00 | 50,000.00 |   |   |   | 58,000.00 |
| 422 | Трошкови путовања | 415,000.00 | 512,000.00 |   |   |   | 927,000.00 |
| 4221 | Трошкови службених путовања у земљи | 400,000.00 | 500,000.00 |   |   |   | 900,000.00 |
| 4222 | Трошкови службених путовања у иностранству | 10,000.00 | 10,000.00 |   |   |   | 20,000.00 |
| 4223 | Трошкови путовања у оквиру редовног рада | 5,000.00 | 2,000.00 |   |   |   | 7,000.00 |
| 423 | Услуге по уговору | 39,888,000.00 | 5,600,000.00 |   |   | 600,000.00 | 46,088,000.00 |
| 4231 | Административне услуге | 50,000.00 | 20,000.00 |   |   |   | 70,000.00 |
| 4232 | Компјутерске услуге | 200,000.00 | 400,000.00 |   |   |   | 600,000.00 |
| 4233 | Услуге образовања и усавршавања запослених | 250,000.00 | 500,000.00 |   |   |   | 750,000.00 |
| 4234 | Услуге информисања | 15,000.00 | 30,000.00 |   |   |   | 45,000.00 |
| 4235 | Стручне услуге | 50,000.00 | 2,900,000.00 |   |   | 600,000.00 | 3,550,000.00 |
| 4237 | Репрезентација | 250,000.00 | 450,000.00 |   |   |   | 700,000.00 |
| 4239 | Остале опште услуге | 39,073,000.00 | 1,300,000.00 |   |   |   | 40,373,000.00 |
| 424 | Специјализоване услуге | 70,000.00 | 560,000.00 |   |   |   | 630,000.00 |
| 4243 | Медицинске услуге | 20,000.00 | 400,000.00 |   |   |   | 420,000.00 |
| 4249 | Остале специјализоване услуге | 50,000.00 | 160,000.00 |   |   |   | 210,000.00 |
| 425 | Текуће поправке и одржавање | 550,000.00 | 2,959,000.00 |   |   |   | 3,509,000.00 |
| 4251 | Текуће поправке и одржавање зграде и објеката | 300,000.00 | 2,109,000.00 |   |   |   | 2,409,000.00 |
| 4252 | Текуће поправке и одржавање опреме | 250,000.00 | 850,000.00 |   |   |   | 1,100,000.00 |
| 426 | Материјал | 850,000.00 | 2,188,000.00 |   |   | 20,000.00 | 3,058,000.00 |
| 4261 | Административни материјал | 300,000.00 | 550,000.00 |   |   | 20,000.00 | 870,000.00 |
| 4263 | Материјали за образовање и усавршавање запослених | 70,000.00 | 300,000.00 |   |   |   | 370,000.00 |
| 4264 | Материјали за саобраћај | 400,000.00 | 948,000.00 |   |   |   | 1,348,000.00 |
| 4268 | Материјали за одржавање хигијене и угоститељство | 0.00 | 10,000.00 |   |   |   | 10,000.00 |
| 4269 | Материјали за посебне намене | 80,000.00 | 380,000.00 |   |   |   | 460,000.00 |
| 472 | Накнаде за социјалну заштиту из буџета | 2,400,000.00 | 68,600,000.00 |   |   |   | 71,002,000.00 |
| 4721 | Накнаде из буџета у случају болести и инвалидности | 1,000,000.00 | 0.00 |   |   |   | 1,000,000.00 |
| 4723 | Накнаде из буџета за децу и породицу | 1,200,000.00 | 0.00 |   |   |   | 1,200,000.00 |
| 4728 | Накнаде из буџета за становање и живот | 200,000.00 | 1,000,000.00 |   | 1,000.00 |   | 1,201,000.00 |
| 4729 | Остале накнаде из буџета | 0.00 | 67,600,000.00 | 1,000.00 |   |   | 67,601,000.00 |
| 482 | Порези,обавезне таксе, казне и пенали | 120,000.00 | 185,000.00 |   |   |   | 305,000.00 |
| 4821 | Остали порези | 90,000.00 | 85,000.00 |   |   |   | 175,000.00 |
| 4822 | Обавезне таксе | 10,000.00 | 50,000.00 |   |   |   | 60,000.00 |
| 4823 | Новчане казне и пенали | 20,000.00 | 50,000.00 |   |   |   | 70,000.00 |
| 483 | Новчане казне и пенали по решењу судова | 40,000.00 | 50,000.00 |   |   |   | 90,000.00 |
| 4831 | Новчане казне и пенали по решењу судова | 40,000.00 | 50,000.00 |   |   |   | 90,000.00 |
| 485 | Накнада штете за повреде или штету нанету од стране државних органа | 30,000.00 | 50,000.00 |   |   |   | 80,000.00 |
| 4851 | Накнада штете за повреде или штету нанету од стране државних органа | 30,000.00 | 50,000.00 |   |   |   | 80,000.00 |
| 511 | Зграде и грађевински објекти | 0.00 | 2,400,000.00 |   |   |   | 2,400,000.00 |
| 5113 | Капитално одржавање зграде и објеката | 0.00 | 2,400,000.00 |   |   |   | 2,400,000.00 |
| 512 | Машине и опрема | 0.00 | 600,000.00 |   |   |   | 600,000.00 |
| 5122 | Административна опрема | 0.00 | 600,000.00 |   |   |   | 600,000.00 |
| 515 | Нематеријална имовина |   | 1,000.00 |   |   |   | 1,000.00 |
| 5151 | Нематреијална имовина |   | 1,000.00 |   |   |   | 1,000.00 |
|   | УКУПНО: | 104,812,000.00 |  | 1,000.00 | 1,000.00 | 620,000.00 | 225,434,000.00 |

**ОБРАЗЛОЖЕЊЕ ЕКОНОМСКИХ КЛАСИФИКАЦИЈА**

 **У ФИНАНСИЈСКОМ ПЛАНУ**

**Економска класификација 411** – Плате, додаци и накнаде запослених обухвата износ од 50.577.000,00 динара (буџет Републике) и 23.200.000,00 динара (буџет Града) и односи се на расходе за бруто зараде за 54 запослених на годишњем нивоу. Обрачун и исплата месечних зарада врши се на основу Закона о платама у државним органима и јавним службама („Сл.гласникРС“ 34,01..99/14), Уредбе о коефицијентима за обрачун и исплату плата, односно зарад и других сталних примања код корисника јавних средстава („Сл.гласник РС“, број 116/2014)

**Економска класификација 412** – Социјални доприноси на терет послодавца обухвата износ од 7.662.000,00 динара (буџет Републике) и 3.514.000,00 динара (буџет Града) и односи се на расходе за доприносе за ПИО и доприносе за здравствено осигурање на терет послодавца.

**Економска класификација 413** – Накнада у натури обухвата износ од 90.000,00 динара (буџет Републике) и 80.000,00 динара (буџет Града) и односи се на расходе за добра одређене новчане вредности - новогодишњи пакетићи за децу запослених до 15 година у износу који Закључком утврђује надлежно Министарство.

**Економска класификација 414** – Социјална давања запосленима обухвата износ од 1.000,00 динара (буџет Републике) и 291.000,00 динара (буџет Града) и односи се на расходе за отпремнине запосленима код одласка у пензију, солидарне помоћи у медицинском лечењу запослених и чланова уже породице, солидарне помоћи за рођење детета и сл. у складу са Колективним уговором.

**Економска класификација 415** – Накнада трошкова за запослене обухвата износ од 980.000,00 динара (буџет Републике) и 500.000,00 динара (буџет Града) и односи се на расходе за превоз на посао и са посла. Износ накнаде се утврђује у висини цене карте у јавном превозу и обрачунава сразмерно броју радних дана.

**Економска класификација 416** – Јубиларна награда обухвата износ од 1.000,00 динара (буџет Републике) и 720.000,00 динара (буџет Града) и односи се на расходе за јубиларну награду за укупно три запослена који то право остварују у 2025.години.

**Економска класификација 4211** – Трошкови платног промета и банкарских услуга обухвата износ од 150.000,00 динара (буџет Републике) и 420.000,00 динара (буџет Града) и односи се на расходе за провизију за исплату новчане помоћи.

**Економска класификација 4212** – Енергетске услуге обухвата износ од 160.000,00 динара (буџет Републике) и 2.600.000,00 динара (буџет Града) и односи се на расходе за утрошену електричну енергију и грејање за управну зграду.

**Економска класификација 4213** – Комуналне услуге обухвата износ од 20.000,00 динара (буџет Републике) и 3.800.000,00 динара (буџет Града) и односи се на расходе за трошкове утрошене воде, изношења смећа, физичко-техничког обезбеђења, чишћење пословних просторија, дератизација и сл.

**Економска класификација 4214** – Услуге комуникације обухвата износ од 700.000,00 динара (буџет Републике) и 700.000,00 динара (буџет Града) и односи се на расходе за услуге фиксних и мобилних телефона, интернеттрошкове утрошене воде, изношења смећа, физичко-техничког обезбеђења, чишћење пословних просторија, дератизација, пошта и сл.

**Економска класификација 4215** – Трошкови осигурања обухвата износ од 100.000,00 динара (буџет Републике) и 420.000,00 динара (буџет Града) и односи се на расходе за трошкове осигурања зграде, опреме и запослених.

**Економска класификација 4219** – Остали трошкови обухвата износ од 80.000,00 динара (буџет Републике) и 50.000,00 динара (буџет Града) и односи се на трошкове радио и телевизијске претплате.

**Економска класификација 422** – Трошкови путовања обухвата износ од 415.000,00 динара (буџет Републике) и 512.000,00 динара (буџет Града) и односи се на трошкове дневница (исхране), смештаја, превоза, путарина на службеном путу у земљи и иностранству, који настају приликом обиласка корисника који су смештени у разне установе социјалне заштите.

**Економска класификација 4231** – Административне услуге обухвата износ од 50.000,00 динара (буџет Републике) и 20.000,00 динара (буџет Града) и односи се на трошкове преводилачких услуга уколико се укаже

**Економска класификација 4232** – Компјутерске услуге обухвата износ од 200.000,00 динара (буџет Републике) и 400.000,00 динара (буџет Града) и односи се на трошкове за одржавање компјутерских софтвера и рачунара.

**Економска класификација 4233** – Услуге образовања и усавршавања запослених обухвата износ од 250.000,00 динара (буџет Републике) и 500.000,00 динара (буџет Града) и односи се на трошкове едукације запослених , присуства семинарима и обукама у циљу унапређења знања и стручности као и обавезе обнављања лиценци стручних радника.

**Економска класификација 4234** – Услуге информисања обухвата износ од 15.000,00 динара (буџет Републике) и 30.000,00 динара (буџет Града) и односи се на трошкове оглашава у средствима јавног информисања.

**Економска класификација 4235** – Стручне услуге обухвата износ од 50.000,00 динара (буџет Републике) и 2.900.000,00 динара (буџет Града) и односи се на расходе за саветодавно-терапијске и социјално-едукативне услуге, услуге тумача знаковног језика за кориснике са сметњама и сл.

**Економска класификација 4237** – Репрезентација обухвата износ од 250.000,00 динара (буџет Републике) и 450.000,00 динара (буџет Града) и односи се на расходе за трошкове репрезентације приликом посета од стране гостију из надлежних институција и установа, као и приликом обиласка корисника.

**Економска класификација 4239** – Остале опште услуге обухвата износ од 39.073.000,00 динара (буџет Републике) и 1.300.000,00 динара (буџет Града) и односи се на расходе за месечне накнаде хранитељима, расходе за накнаде за ургент смештај.

**Економска класификација 424** – Специјализоване услуге обухвата износ од 70.000,00 динара (буџет Републике) и 560.000,00 динара (буџет Града) и односи се на расходе за обавезне медицинске прегледе стручних радника и расходе за лице за безбедност на раду.

**Економска класификација 4251** – Текуће поправке и одржавање зграде и објеката обухвата износ од 300.000,00 динара (буџет Републике) и 2.109.000,00 динара (буџет Града) и односи се на трошкове одржавање и поправке (зидарски, столарски, молерски, водоводни, електро-радови) поправка прилазног дела у управну зграду.

**Економска класификација 4252** – Текуће поправке и одржавање опреме обухвата износ од 250.000,00 динара (буџет Републике) и 850.000,00 динара (буџет Града) и односи се на трошкове поправки опреме за саобраћај, рачунарске опреме, обреме за јавну безбедност и сл.

**Економска класификација 426** – Материјал обухвата износ од 850.000,00 динара (буџет Републике) и 2188.000,00 динара (буџет Града) и односи се на трошкове набавке канцеларијског материјала, стручне литературе за запослене, гориво, гуме и други материјал за службена возила.

**Економска класификација 4721** – Накнаде из буџета у случају болести и инвалидности обухвата износ од 1.000.000,00 динара (буџет Републике) и 0,00 динара (буџет Града) и односи се на право на помоћ за оспособљавање (превоз деце са посебним потребама)

**Економска класификација 4723** – Накнаде из буџета за децу и породицу обухвата износ од 1.200.000,00 динара (буџет Републике) и 0,00 динара (буџет Града) и односи се на накнаде за децу у хранитељским породицама по основу екскурзија, рекреативних настава, матура и сл.

**Економска класификација 4728** – Накнаде из буџета за становање и живот обухвата износ од 200.000,00 динара (буџет Републике) и 1.000.000,00 динара (буџет Града) и односи се на трошкове за ургент смештај корисника у установу социјалне заштите.

**Економска класификација 4729** – Остале накнаде из буџета обухвата износ од 0,00 динара (буџет Републике) и 67.600.000,00 динара (буџет Града) и односи се на расходе по основу једнократних новчаних помоћи сходно Одлуци о социјалној заштити Града Краљева, број 011-447/2023-I („Службени лист града Краљева“, број 40/23).

**Економска класификација 482** – Порези, обавезне таксе, казне и пенали обухвата износ од 120.000,00 динара (буџет Републике) и 185.000,00 динара (буџет Града) и односи се на расходе за регистрацију службених возила.

**Економска класификација 483** – Новчане казне и пенали по решењу судова обухвата износ од 40.000,00 динара (буџет Републике) и 50.000,00 динара (буџет Града).

**Економска класификација 485** – Накнада штете за повреде или штету нанету од стране државних органа обухвата износ од 30.000,00 динара (буџет Републике) и 50.000,00 динара (буџет Града).

**Економска класификација 511** – Зграде и грађевински објекти обухвата износ од 0,00 динара (буџет Републике) и 2.400.000,00 динара (буџет Града) и односи се на издатке предвиђене за реконструкцију хола и степеништа управне зграде.

 **Економска класификација 512** – Опрема обухвата износ од 0,00 динара (буџет Републике) и 600.000,00 динара (буџет Града) и односи се на издатке за набавку административне опреме – рачунари, мултифункционални уређаји, штампачи и сл.

**Економска класификација 515** – Нематеријална имовина обухвата износ од 0,00 динара (буџет Републике) и 1.000,00 динара (буџет Града).

**Планирани послови и обим услуга који ће се финансирати у 2025. години из буџета локалне самоуправе у складу са Одлуком о социјалној заштити града Краљева**

Тешко је у установи овог типа планирати број корисника, обим услуга и права који ће грађанима Краљева бити обезбеђени, јер су потребе непредвидиве и везане су често за изненадна дешавања у породицама корисника, али и саме промене и неусклађености у законским решењима у погледу остваривања права из неких других области, често доводе наше суграђане у ситуацију да им је потребна помоћ наше установе. Планирамо оквирно, на основу броја корисника или остварених права из претходне године и на основу тренутних сазнања о неким променама, које ће утицати на статус суграђана, посебно у осетљивим категоријама. Анализа је рађена на основу података из евиденције закључно са 21.11.2024.

|  |
| --- |
| **Планирана средства за права и услуге у складу са градском Одлуком о социјалној заштити града Краљева** |
| **Назив права/услуге/програма** | **Планирана средства** | **Напомена** |
| 1. Социјалне помоћи | 67.600.000,00 | Ова средства су намењена обезбеђивању права на једнократне помоћи за различите намене дефинисане Одлуком о социјалној заштити града Краљева.  |
| 2.Породични и домски смештај,прихватилиште и друге врсте смештаја | 1.900.000,00 | Из ових средстава се финансирају ургент места за збрињавање у Прихватилишту Књегиња Љубица у Крагујевцу,као и ургент породични смештај за децу,одрасла и стара лица  |
| 3.Саветодавно терапијске и социјално-едукативне услуге | 2.500.000,00 | Из ових средстава се финансира рад Саветовалишта за предбрачне, брачне и породичне односе  |
| 4.Средства за финасирање редовне делатности Центра за социјални рад  | 48.000.000,00 | Из ових средстава се финансирају плате радника које финансира локална самоуправа (15), текуће одржавање објекта, део комуналних трошкова, канцеларијског материјала, набавка опреме |

Од 2023.године следеће услуге пружа Центар локалних услуга града Краљева:

**Социјално становање у заштићеним условима** је услуга која је у граду Краљеву развијена од 2005. године и то у два објекта (Берановац и Милунке Савић),са укупним капацитетом од 50 станова, са 41 корисником у објекту у Милунке Савић и 59 корисника у објекту на Берановцу.ЦСР доноси решење о коришћењу права на услугу,док ЦЛУ пружа услугу те је од великог значаја добра сарадња ове две институције.У поступку преиспитивања права у оба објекта је током 2023.године донето решење о престанку права на услугу/ једна породица на Берановцу и две породице у Милунке Савић/.Судски поступци још увек трају и током 2024.године тако да у овом тренутку немамо сазнања о исходу истих.У 2025.години нас очекује годишња ревизија права на услугу социјално становање у заштићеним условима и очекујемо да ће пружалац услуге кроз унапређен систем праћења и подршке овој осетљивој групи и да ћемо кроз сарадњу успети да адекватно реализујемо предстојећу ревизију права на услугу и урадити аналзу ефеката услуге.

**Становање уз подршку младих који излазе из система социјалне заштите**,а ову услугу нису користиле младе особе током 2024 године. За ову намену су опредељена два стана која су комплетно опремљена. Нажалост структура корисника станова и све препознатљивији проблем недовољне припремљености младих који долазе из система социјалне заштите на самосталан живот – недовољно развијене радне навике, одговорност, адекватни вредносни ставови, рефлектују се и на ову услугу. И поред редовних обилазака, покушаја надзора (који вешто избегавају) дешава се да су станови који су били врхунски опремљени, прилично оштећени и траже стално одржавање. Иначе, ради се о значајној услузи јер је намењена посебно осетљивој групи корисника, који су по изласку из система без породичне подршке и ова услуга им је веома значајна у фази преласка и организације самосталног живота.

Центар за социјални рад доноси решења за коришћење услуге и врши праћење коришћења права из области социјалне заштите или евентуално друге мере породично-правне заштите, ако се за тим укаже потреба.

**Дневни Центар за старе** је прешла у надлежност ЦЛУ са око 300 корисника. Током 2024.године ову услугу је користило просечно око 60 корисника на месечном нивоу.Како се не ради о лиценцираној услузи Центар за социјални рад не доноси решења за коришћење услуге, али кориснике усмерава на коришћење услуге када процени да то одговара потребама конкретног корисника.

**Сервис за помоћ у кући** је користило током 2024.године 85 корисника на месечном нивоу, а како је потреба за услугом изражена у руралним срединама са великим бројем старачких самачких домаћинстава, на основу анализе података иницираћемо и својим активностима (неке су већ у току) покушати да помогнемо развој услуга у сеоским срединама.

**Персонална асистенција** је услуга која је предвиђена Одлуком о социјалној заштити града Краљева. Услугу је током 2024. године користило 14 лица, тј. број се незнатно увећао у односу на претходну годину.

**Лични пратилац детета** је користило 58 деце, а потреба за овом услугом је изражена. Ова услуга је предвиђена Одлуком о социјалној заштити града Краљева из 2018. године. Треба указати на потребу да за ову услугу не би смела да постоји листа чекања јер право на образовање и социјалну интеграцију деце је базично и свако одлагање обезбеђивања услуга представља озбиљну дискриминацију. Стоји обавеза пружалаца услуге да у недостатку капацитета о томе обавести оснивача како би за недостајуће капацитете расписао јавну набавку.

Право на услугу **Дневног боравка за децу са поремећајима у понашању** је установљена током 2023.године и пружа је СОС Дечије село који је лиценциран пружалац услуге,а тошкови реализације за 10 корисника обезбеђени су од стране града Краљева и током 2024 године користило је 9 лица.

Постојање дневног боравка са јасним програмом рада утиче на то да млади у ризику своје слободно време проводе структуирано у активностима које подстичу развој и формирање адекватног вредносног система. Ово је истовремено и подршка породицама које се често налазе у стању беспомоћности и повлаче се из родитељских улога.

У току 2024.године успостављено је право на услугу Дневни боравак за особе са инвалидитетом и град Краљева је склопио уговор са лиценцираним пружаоцем услуге, Краљевачко удружење за помоћ особама са аутизмом и обезбедио средства за 14 корисника.Центар је тек у другој половини месеца новембра почео да прима захтеве за остваривање овог права, те се о броју корисника у 2024.години не може говорити,али рад на остваривању овог права на услугу ће сигурно бити интензиван током 2025.године јер постоји велика заинтересованост.

**За следеће податке пресек је рађен 21.11.2024. године.**

За **накнаду трошкова сахране** у 2025. години су планирана средства од

1.600.000,00 динара. Ово право се обезбеђује за кориснике Новчане социјалне помоћи, као и лица који немају сродника, било да су у тренутку смрти били на смештају у некој од установа или у отвореној заштити. Како ово, и у ситуацијама када има сродника, представља велики трошак на породице оскудног имовног стања, има ситуација када се партиципира у делу трошкова кроз одобравање једнократних давања сродницима, за те намене, после документовања материјалног положаја у коме се породица налази. Тешко је предвидети тачан износ пошто трошкови варирају зависно од тога где су корисници на смештају, где се врши сахрањивање, какви су трошкови превоза и сл. Током 2024. године ,до датума када је рађен пресек, за ове намене је утрошено 1.335.781,05 динара за 40 корисника који су преминули током ове године. Упоређујући са претходном годином дошло је до смањења броја преминулних лица,али је висина трошкова увећана због поскупљења ове услуге,али и због тога што трошкови зависе и од тога да ли се лица евентуално налазе на смештају ван Краљева и да ли је потребно поред трошкова сахрањивања платити и превоз посмртних остатака, трошкове капеле и сл. Треба напоменути да се у нашој локалној самоуправи готово не користи могућност да се за лица без сродника изврши обавештавање Института за анатомију Медицинског факултета, који у складу за Законом о здравственој заштити, врши бесплатно преузимање тела и користи их у научне сврхе и врши бесплатно сахрањивање. Покушали смо писаним обраћањем ЈКП „Чистоћа" да се умање трошкови који се из буџета плаћају по овом основу бар за део одлагања венаца и цвећа, превоза од капеле до гробног места и сл. али нисмо наишли на разумевање.

У односу на претходну годину, а на основу броја корисника који се на нивоу године смештају, направљене су измене у средствима која су планирана **за опрему корисника при смештају**. Узета је у обзир и чињеница да расте број старијих лица који се збрињавају кроз ургентни смештај, при чему су таква лица без икакве гардеробе и обуће, и то изискује бар основна средства како би били збринути. Износи за опрему при смештају одређеног корисника значајно варирају и то не зависи само од броја лица која се смештају. Ова варирања настају због тога што се зависно од тога шта корисницима од сопствене опреме или му породица или сродници обезбеде, врши набавка опреме. Утрошак ових средстава зависи и од стандарда које поставља установа за смештај и да ли се инсистира на свим стандардима приликом смештаја, и да ли сама установа има нешто од опреме. До сада смо успевали и да кроз појединачне донације очуване гардеробе од грађана обезбедимо опрему за смештај и у том делу имамо значајне уштеде у односу на планирана средства, али је у последњем периоду то све ређе, а и захтеви установа за опремање корисника при смештају су све већи. За 2025. годину је планирано 300.000,00 динара за опрему при смештају и 200.000,00 динара за путне трошкове сродницима приликом обилазака корисника на смештају, уколико немају средстава да то сами финансирају.До извештајног пресека за ове намене је у 2024.години утрошено 121.320,00 за опремање корисника,као и 10.000,00 за путне трошкове.

Сваке године, нашој установи се обрати један број **лица са територије других градова**, који се нађу у стању социјалне потребе. У 2024. години са захтевом за доделу једнократне новчане помоћи за те намене је било 1 лице. Треба напоменути да су ова средства рефундирана од надлежног Центра за социјални рад. Сматрамо да је мали број ових корисника последица тога што надлежни Центри за социјални рад нису давали сагласност за исплату једнократних новчаних помоћи, било из разлога што нека лица перманентно на тај начин покушавају да дођу до новчаних средстава идући од Центра до Центра за социјални рад широм Србије, или због недостатка новчаних средстава. За 2025. годину су планирана срества у износу од 30.000,00 динара.

У овом сегменту истичемо проблем тзв. бескућника-лица са других територија која се нађу у нашем граду, као и наших суграђана без обезбеђеног места боравка, који не желе смештај, збрињавање, али праве комунални неред, изазивају реакције пролазника. У ситуацијама када се по процени психијатра ради о лицима који могу да штите своје интересе и то представља њихов животни стил и избор, наша установа нема могућности да реагује, осим саветодавно.

За **трошкове превоза ученика** планирана су средства од 3.000.000,00 динара. По реакцијма корисника ово право представља значајну помоћ породицама у стању социјалне потребе. У 2024. години то право је користилo 50 **у**ченика из породица са неповољном материјалном ситуацијом и утрошено је 2.091.274,00 динара. Ово је заправо најбољи начин да се деца и породице у материјалном ризику, подрже и спречи њихова зависност од система социјалне заштите. Наиме, осим што се деци омогућава професионално оспособљавање и тиме повећава шанса за каснијим запошљавањем, омогућава се и њихова боља укљученост у социјалну средину, структуирано провођење времена и развој позитивних вредности, и смањује ризик од развоја дисфункционалних облика понашања и подржава породица, у свом настојању да обезбеди пуни развој своје деце. Треба напоменути да се поред овога редовно финансирају трошкови превоза деце са сметњама у развоју која користе дневне боравке и то право је користило четворо деце.

**За трошкове екскурзија и рекреативне наставе** за децу из социјално угрожених породица планирају се средства и за 2024. годину она износе 700.000,00 динара. У току 2024.године трошак на овој позицији је износио 675.000,00 динара.Ова давања су такође потребна како би се редуковао ризик од социјалне искључености деце из социјално угрожених породица и обезбедила боља интегрисаност у вршњачким групама. Број деце која користи ово право готово сваке године варира, као и сам узраст деце и самим тим и појединачна цена екскурзија. Напомињемо да су за децу на породичном смештају средства за ове намене обезбеђена из буџета Републике.

 **Трошкови лечења** - У 2025. години очекујемо и даље знатна обраћања за помоћ у лечењу што је годинама тренд и планирана су срeдства у износу од 14.000.000,00 динара. Корисници права на Новчану социјалну помоћ имају по том основу и право на здравствено осигурање и лечење, али често се јављају суграђани који нису корисници права на новчану социјалну помоћ, немају решену здравствену заштиту у крајње су неповољној материјалној ситуацији, а лечење је потребно неком члану породице, па је неопходно тада интервенисати. У 2024. години право на помоћ у лечењу је остварило 698 лица, а донето је 757 решења, што значи да је било лица која то право нису остварила само једном.Укупан износ утрошених новчаних средстава је 8.885.272,99 динара. Оно што је примећено је да су се хронични болесници нешто више јављали а уобичајено они право на помоћ у трошковима лечења користе и у више наврата током године. Такође, потребно је интервенисати и око одлазака на лечење или прегледе ван града, или рехабилитацију. Иако постоје упути, честа је појава да корисници немају средства за одлазак. И поред тога што ће средства бити рефундирана кориснику, нарочито када су у питању деца, интервенишемо како не би услед одлагања, дошло до погоршања здравственог стања.

Ове године су значајна средства усмерена на помоћ у лечењу деце било у иностранству, било у Србији где су била потребна за учешће у лечењу средства родитеља. Из групације деце која су корисници права на додатак за ТНП, готово све породице где је познато да постоје повећани трошкови лечења, а материјлна ситуација је неповољна, обезбеђено је право на ванредну новчану помоћ у трошковима лечења.

У делу одвајања средстава града за трошкове лечења смо у више наврата слали сугестије и нашем ресорном Министарству и Министарству здравља, ради постизања неких договора и инструкција око лечења лица у стању социјалне потребе, на начин да здравствено не буду угрожени, али да се приликом одређивања терапије поведе рачуна и о материјалном статусу корисника. Као посебан проблем се истиче и обим здравствених услуга које је у обавези да обезбеде установе за смештај, а шта од услуга мора да плати упутни Центар за социјални рад и питање статуса здравствених радника па и могућности и обима преписивања терапије, који је различито решен у установама за смештај корисника. Тако по захтеву установа за смештај обезбеђујемо средства за здравствене потребе наших суграђана на смештају, а износ, посебно за лица са комбинованим тешкоћама, није мали.

За наредну 2025. годину планирана су средства за набавку **прехрамбених и хигијенских пакета**, у износу од 1.400. 000,00 динара(по 700.000,00 динара за пакете хране и исти износ за пакете хигијене).Овај вид помоћи је посебно значајан за кориснике који не могу да остваре, из формалних разлога, нека материјална права, а помоћ у преживљавању им је у неком периоду неопходна, или за лица која не могу да располажу на прави начин новчаним средствима, или постоји ризик да би их ненаменски искористила и тако себе, или породицу, довела у егзистенцијални ризик (зависници од ПАС). Такође, овај вид помоћи је посебно значајан приликом обилазака корисника који живе у удаљеним сеоским пределима, где је набавка намирница отежана, посебно у зимском периоду. До краја новембра 2024. године подељено је 213 прехрамбених пакета већином у сеоским срединама што је мањи број у односу на претходне године. Испорука пакета је интезивирана посебно у студеничком крају, као и око Рудна и то ће се наставити посебно током зимских месеци на читавој територији.

Из средстава намењених за једнократне новчане помоћи један део средстава се утроши за унапређење услова становања корисника и у 2024. години је за ове намене утрошено 1.945.678,06 динара,тј.ово право је користило 53 породице што је знатно мање у односу на претходну годину,јер није било елементарних непогода као током 2023 године.За 2025. је за те намене планирано 3.000.000,00 . Ромске породице су и даље корисници који у највећем обиму ово право користе јер су и стамбени услови овог дела популације упадљиво најнепоповољнији. Посебно забрињава немогућност контролисања и планирања утрошка средстава и санирање стамбених услова без укључивања стручних људи.Тако се дешава да се исте породице годинама јављају истичући проблеме воде, прокишњавања, одрона и сл., а да се при томе стално дају средства којима се проблеми не решавају на квалитетан начин. Како већ дужи низ година и поред истицања потреба нема издвојених средстава за елементарне и друге непогоде, дешава се, да се у нашу установу упућују суграђани који су претрпели пожар, поплаве и сл. Изађе се у сусрет њиховим потребама али то није обим који би одговорио стварним потребама за санацију,па треба размислити о формирању одвојеног фонда за те намене. Ова средства обухватају и тренутне (временски ограничене на највише три месеца у току једне године) партиципације у плаћању станарине, најчешће за самохране родитеље са децом, који се нађу у изузетно тешкој ситуацији, као подршка да се организују и обезбеде услове за живот деце, како не би дошло до издвајања деце, као и за жртве насиља у породици када је то потребно. За потребе плаћања станарине за 15 лица је дато 327.000,00 динара.За ове намене планирана су средства у 2025.години у износу од 400.000,00 динара.

**Једнократне новчане помоћи** које не спадају у раније дефинисане намене, а које по фреквенцији спадају у најчешћи вид права за које се суграђани обраћају (чија намена се дефинише „за основне животне потребе“) и за које средства обезбеђује локална самоуправа, захтевају највећа издвајања, тј. планирање највише средстава. Током 2024. године,тј.до 21.11.2024.године донето је 1.468 решења а право је користило 1102 лица,што у новчаним средствима износи 11.832.680,оо динара. Очекујемо да се до краја децембра овај број корисника увећа. Износ додељен за једнократне помоћи је приближан износу од прошле године,пратећи донекле раст цена набавке основних животних намирница. Извршена је кроз додатно ангажовање пријемне канцеларије потпунија процена потреба лица која се обраћају захтевима (континуирано праћење, циљани обиласци) и помоћ је усмеравана циљано тамо где је најпотребнија и додељивани су већи износи него претходних година. Унапређењу рада у смислу адекватнијег додељивања једнократних новчаних допринела је сигурно и примена социјалне карте. Треба истаћи да континуирани рад са корисницима и планирање чак и једнократних давања тј, усмеравање да се прaва користе у зимском периоду, у периоду прекида примања Новчане социјалне помоћи, усмеравање средстава за потребе школовања, затим циљано према посебно осетљивим групама корисника-старима, неспособнима за рад, лицима са инвалидитетом, спада у врло стресан посао, јер је број лица многоструко већи од расположивих средстава, и стручни радници су, неретко, изложени негодовањима, примедбама па и претњама лица, чијим потребама нисмо у стању да одговоримо јер не спадају у листу приоритета. Овај вид помоћи остварују корисници Новчане социјалне помоћи-преко 50%. Овде треба истаћи, да смо један од ретких градова, који успева да у зимским периодима изврши расподелу средстава за набавку огрева и да правилним распоређивањем средстава током године, без заначајнијег повећања трошења средстава из локалног буџета, успевамо да сваке године број лица обухваћених овом врстом помоћи.Током 2024. године ово право је остварило 1103 породица и утрошено је 17,648.000,00 динара. За 2025. годину смо планирали за те намене 19.670.000,00 динара, али најчешће кроз уштеде и прерасподелу тај износ буде већи.

Део једнократних давања се користи за **регулисање личних карата, такси и остале документације**, која је корисницима потребна ради остваривања права. Право на личну документацију, једно од основних људских права али и законска обавеза и потребно је лицима у стању социјалне потребе омогућити да то право остваре. У претходној години је један део средстава утрошен и за личне карте лица која су под непосредном старатељском заштитом, и за замену здравствених књижица. Укупно утрошена средства за ове намене у 2024. години су износила 354.630,00 динара, што је већи износ него у претходној години што говори о томе да је лична документација корисника,посебно лица под стартељством или на смештају уредна,а такође и материјално угрожених лица што им омогућава коришћење права и услуга у оквиру система.За 2025. годину планирана су средства у износу од 400.000,00 динара.

**За набавку уџбеника и школског прибора.** У 2024. години је за те намене утрошено 2.076.000,00 динара, а у 2025. години је планиран износ од 2.600.000,00 динара у складу са проценом стручних радника о потребама као и ценама школског прибора.

Обавеза наше установе је да **обезбеди 24 часовну доступност и пружање услуга неодложних интервенција**.

Анализа података током неколико година, показује да се од примене Закона о спречавању насиља у породици смањује број неодложних интервенција. Наиме, примена овог закона је почела 01.06.2017. године и он је донео новину да полиција може потенцијалном насилнику изрећи хитне мере: удаљење починиоца из куће/стана или забрану да контактира жртву насиља и прилази јој. Ове мере могу трајати 48 сати, али их Основни суд може продужити за још 30 дана уколико за тим постоји потреба. Такође је предвиђена могућност да уколико дође до кршења изречених или продужених мера Прекршајни суд може починиоцу насиља изрећи казну затвора у трајању до 60 дана. Све ово је омогућило да жртве насиља остану у кући, а у највећем броју оне имају малолетну децу па и она са њима, тако да је смањен број интервенција и смештаја, као и додатна трауматизација жртве насиља и малолтне деце. Број неодложних интервенција је смањен и захваљујући унапређењу и одличној сарадњи са МУП-ом и Јавним тужилаштвом. Током 2024. број неодложних интервенција са изласком на терен током дежурстава је 25, а смештено је у неодложним интервенцијама 1 дете у Прихватилиште у Крагујевцу, и једно старо лице у Прихватилиште за одрасла и стара лица Свети Јоаким и Ана.Још 12 корисника је смештено ургентно током радног времена и то 3 лица на ургент породични смештај,8 лица је смештено у Дом за стара лица Бели Камен на ургент место за смештај и једно дете у Прихватилиште Књегиња Љубица у Крагујевцу.

**ПЛАН РАЗВОЈА НОВИХ УСЛУГА**

Од почетка примене Закона о социјалној заштити 2011. године, као и Правилника о нормативима и стандардима услуга социјалне заштите и Правилника о лиценцирању пружалаца услуга, улога Центра за социјални рад је значајно измењена.

Центар у складу са јавним овлашћењима и повереним пословима од стране Републике, врши процену статуса и потреба корисника, планира заштиту са корисником који партиципира у складу са способностима и обезбеђује права и издаје упуте за коришћење услуга, обезбеђује она права где се одлучује у управном поступку. У складу са наведеним Законом формиран је Центар локалних услуга града Краљева 2018. године, који је преузео пружање свих установљених услуга осим Саветовалишта за предбрачне, брачне и породичне односе за шта једино наша установа има обезбеђен кадар (три психотерапеута са четворогодишњом едукацијом из једног модалитета, од тога један са европским сертификатом, и неки од њих са једногодишњим или вишегодишњим сертификатима из других терапијских модалитета, док готово половина стручних радника има двогодишњу едукацију из психотерапије и статус саветника), али се очекује да у складу са Законом о социјалној заштити или новоформирана установа преузме услугу или се распише јавна набавка за пружање исте.

Центар за социјални рад ће пратећи потребе корисника иницирати даље успостављање услуга према приоритетима осетљивих циљних група, што већ годинама у континуитету ради. Оно што у досадашњем раду препознајемо као приоритет је услуга Предах хранитељства најпре за породице деце са инвалидитетом, а касније и за друге породице где је велики ризик од извајања чланова породице. Указујемо на то да се услуге могу обезбеђивати кроз процес јавне набавке од лиценцираних пружалаца услуге као и да је финансијски најисплативија регионализација у развоју услуга социјалне заштите. Новоформирана установа је кључна за највећи број услуга, у чему ће и даље током 2025. године имати потпуну подршку наше установе. Један део услуга у складу са Законом о социјалној заштити мора остати у надлежности Центра за социјални рад, мисли се на неодложне интервенције, ургентни смештај и слично..

Као једна од приоритетних потреба је и отварање Прихватилишта за децу и младе које би имало регионални карактер и у току су неке од припрема преко фондова да би се дошло до реализације.

 ВД Директор

Владимир Ђоковић,дипл.правник